4. ΕΓΚΥΚΛΙΟΣ Ι.Κ.Α. Αριθ. 130 της 7 Ιουν. 1952 Τρόπος διαπιστώσεως της συνδρομής των απαιτουμένων προϋποθέσεων και διαδικασία πραγματοποιήσεως των παροχών. Ι.Απασχόλησις Στοιχεία περί της απασχολήσεως, ειδικότητος κλπ. ησφαλισμένου αρύεται η υπηρεσία εκ των εν τω ασφαλιστικώ βιβλιαρίω εγγραφών, ενισχυομένων, όπου τούτο ενδείκνυται, και δι’ υπευθύνου δηλώσεως του αιτούντος. Επί εξαιρετικών περιπτώσεων, καθ’ ας γεννώνται σοβαραί αμφιβολίαι περί της ακριβείας των εκ των ανωτέρω πηγών στοιχείων, ενεργείται επαλήθευσις των στοιχείων τούτων δι’ οργάνων της υπηρεσίας. ΙΙ.Κατοικία Δια τον καθορισμόν του αρμοδίου κατά τόπον ασφαλιστικού οργάνου δια την αναγνώρισιν παροχής, ο τόπος κατοικίας βεβαιούται: α)Εκ της οικείας εγγραφής επί του παρά της αστυνομικής αρχής εκδιδομένου δελτίου ταυτότητος του ησφαλισμένου. β)Δι’ υπευθύνου δηλώσεως. ΙΙΙ.Ηλικία Η ηλικία βεβαιούται: α)Δι’ αντιγράφου ληξιαρχικής πράξεως συνταχθείσης κατά τον χρόνον της γεννήσεως. β)Εν περιπτώσει μη υπάρξεως τοιαύτης, δια πιστοποιητικού Δημοτικής ή Κοινοτικής αρχής του τόπου γεννήσεως, εξ ου να προκύπτη η χρονολογία γεννήσεως, ο αύξων αριθμός και η χρονολογία εγγραφής εις τα οικεία δημοτολόγια. γ)Δι’ αποσπάσματος εκ του παρά τω Υπουργείω Εσωτερικών τηρουμένου Μητρώου αρρένων. δ)Προκειμένου περί προσφύγων, δια πιστοποιητικού Δημοτικής ή Κοινοτικής Αρχής, ή δια πιστοποιητικού του Υπουργείου Εσωτερικών αναφέροντος την κατά τον χρόνον της πολιτογραφήσεως δηλωθείσαν ηλικίαν. ε)Προκειμένου περί αλλοδαπού ησφαλισμένου, δια ληξιαρχικής πράξεως ή ετέρου στοιχείου, θεωρημένου και υπό της αρμοδίας Ελληνικής Προξενικής αρχής, το οποίον κατά την νομοθεσίαν του Κράτους, ου κέκτηται την ιθαγένειαν, έχει την αυτήν αποδεικτικήν ισχύν. ς)Εν περιπτώσει αμφιβολιών του αρμοδίου ασφαλιστικού οργάνου επί των δια των προσαγομένων στοιχείων βεβαιουμένων ή εν αδυναμία βεβαιώσεως της ηλικίας δια των ανωτέρω στοιχείων, περί ταύτης αποφαίνεται ο Διευθυντής του οικείου Περιφερειακού Υποκαταστήματος. ζ)Δια δικαστικής αποφάσεως, ήτις υποχρεοί το Ίδρυμα, εφ’ όσον έλαβε χώραν προσεπίκλησίς του εις την περί ταύτης δίκην και δεν υπάρχει εν τοις μητρώοις αρρένων ή δημοτολογίοις εγγραφή με διάφορον έτος γεννήσεως. IV.Σύνθεσις οικογενείας. Η σύνθεσις οικογενείας βεβαιούται: α)Δια πιστοποιητικού της Δημοτικής ή Κοινοτικής αρχής ή β)Δια Βεβαιώσεως του εφημερίου. Κατά τον αυτόν τρόπον βεβαιούται και η ύπαρξις νομίμου γάμου, ή το στοιχείον συντηρήσεως, συμβιώσεως, απορίας κλπ. όπου ταύτα απαιτούνται ως προϋπόθεσις δι’ αναγνώρισιν ασφαλιστικής παροχής ή συνέχισιν χορηγήσεως ταύτης. Κατά τον αυτόν επίσης τρόπον βεβαιούται το αμετάβλητον της προσωπικής καταστάσεως συνταξιούχου. γ)Εκ των εν τω ληξιαρχικώ οικογενειακώ βιβλιαρίω εγγραφών. Αι ανωτέρω βεβαιώσεις ενισχύονται όπου ταύτα ενδείκνυνται, δι’ υπευθύνου δηλώσεως. V .Γάμος Ο γάμος, ως προς τον χρόνον της τελέσεώς του, βεβαιούται: α)Δι’ αντιγράφου ληξιαρχικής πράξεως συνταχθείσης κατά τον χρόνον της τελέσεώς του. β)Δια βεβαιώσεως ιερέως εκδιδομένης επί τη βάσει των εν τω Ιερώ Ναώ τηρουμένων στοιχείων. γ)Δια βεβαιώσεως της Μητροπόλεως, επί τη βάσει των παρ’ αυτή τηρουμένων στοιχείων εκδοθείσης. δ)Δια της εν τω ληξιαρχικώ οικογενειακώ βιβλιαρίω οικείας εγγραφής. ε)Προκειμένου περί προσφύγων, η ύπαρξις του γάμου δύναται να βεβαιωθή και δια πιστοποιητικού του Υπουργείου Εσωτερικών αναφέροντος την κατά τον χρόνον της πολιτογραφήσεως δήλωσιν του υφισταμένου γάμου. ς)Προκειμένου περί προσφύγων εν αδυναμία προσκομίσεως του ανωτέρω πιστοποιητικού υπό ενόρκου βεβαιώσεως δύο μαρτύρων, ενώπιον Ειρηνοδίκου ή Συμβολαιογράφου συνταχθείσης. VI.Θάνατος Ο θάνατος όπου απαιτείται ως προϋπόθεσις αναγνωρίσεως ασφαλιστικής παροχής, βεβαιούται δι’ αντιγράφου ληξιαρχικής πράξεως θανάτου, προκειμένου δε περί αφάντου, δι’ αντιγράφου της κηρυσσούσης την αφάνειαν αποφάσεως, εκτός εάν βεβαιούται δια του πιστοποιητικού του Δήμου ή της Κοινότητος. VIΙ.Κηδεία Η κήδευσις θανόντος ησφαλισμένου, όπου αύτη απαιτείται ως προϋπόθεσις καταβολής εξόδων κηδείας, βεβαιούται: α)Δια βεβαιώσεως του επιμεληθέντος ταύτης εργολάβου κηδειών, θεωρουμένης υπό της κλινικής ή του νοσοκομείου. VIII.Δαπάναις του ησφαλισμένου περίθαλψις. Η δαπάνη εις ην υπεβλήθη ησφαλισμένος δια παρασχεθείσαν αυτώ ιατρικήν, φαρμακευτικήν ή νοσοκομειακήν κλπ. περίθαλψιν προκύπτει: Σελ. 165 29 Ασφαλιστική αρμοδιότητα και διαδικασία απονομής παροχών 15Β.Δ.α.4 α)Εκ βεβαιώσεως του παρασχόντος ταύτην ιατρού ή θεραπευτηρίου. β)Εξ αντιγράφου της εκτελεσθείσης παρά του φαρμακοποιού συνταγής. γ)Προκειμένου περί ενεσοθεραπείας, εκ βεβαιώσεως του εκτελέσαντος ταύτην περί της εις ην υπεβλήθη ο ησφαλισμένος σχετικής δαπάνης. IX.Έξοδα μετακινήσεως Εφ’ όσον το Ι.Κ.Α. έχει καταρτίσει σύμβασιν μετά πρακτορείου λεωφορείων, αι δαπάναι μετακινήσεως αποδεικνύονται δια της διδομένης εντολής προς έκδοσιν εισιτηρίου. Χ.Η συνδρομή προϋποθέσεώς τινος, απαιτουμένης δια την αναγνώρισιν ασφαλιστικής παροχής, εφ’ όσον προκύπτει εξ υποβληθέντος ήδη και εις την αυτήν ή ετέραν υπηρεσίαν του Ιδρύματος τηρουμένου στοιχείου, βεβαιούται επισυναπτομένου μερίμνη της υπηρεσίας εις τον οικείον φάκελλον αντιγράφου ή αποσπάσματος του εγγράφου τούτου στοιχείου, επικυρουμένου δια σχετικής εγγραφής του αρμοδίου υπαλλήλου. Τ’ ανωτέρω στοιχεία δύναται ν’ αρυσθή η υπηρεσία και εκ των παρά τινι Δημοσία ή μη υπηρεσία τηρουμένων δημοτικών ή κοινοτικών αρχών, όπου θα περιλαμβάνωνται πάντα τα στοιχεία, άτινα απαιτούνται δι’ εκάστην περίπτωσιν.  XI.Πρόσκλησις προς συμπλήρωσιν στοιχείων. Εις ας περιπτώσεις δια την συμπλήρωσιν υποβληθέντων στοιχείων προς αναγνώρισιν ασφαλιστικής παροχής κρίνεται απαραίτητος η σύμπραξις του ενδιαφερομένου, προσκαλείται ούτος υπό της υπηρεσίας προς τούτο, τασσομένης αυτώ κατ’ ανώτατον όριον τριμήνου εν συνόλω προθεσμίας, ης παρελθούσης απράκτου η υπηρεσία χωρεί εις την λήψιν αποφάσεως. XII.Τρόπος κοινοποιήσεως. Η κοινοποίησις αποφάσεως ασφαλιστικού οργάνου ενεργείται δι’ επιδόσεώς της επί αποδείξει παραλαβής ή δια της Ταχυδρομικής υπηρεσίας δια συστημένης επιστολής, ή επί αποδείξει παραλαβής. ΧΙΙΙ.Πιστοποιητικόν ικανότητος Το πιστοποιητικόν ικανότητος καταργείται γενικώς. ΧΙV.Διαδικασία απονομής Οι Διευθυνταί των Υποκ/των δέον να εξουσιοδοτήσωσι τους προϊσταμένους των αρμοδίων Υπηρεσιών, ειδικώς δε προκειμένου περί μεγάλων Υποκ/των, και τους προϊσταμένους των ιατρείων, όπως αποφασίζουν τελειωτικώς, επί απλών περιπτώσεων αποδόσεως δαπανών χρησιμοποιήσεως φροντίδων ή μέσων, μη υπό του Ιδρύματος διατιθεμένων. Σελ. 166 Ως εκ της κοινοποιουμένης αποφάσεως καθίσταται προφανές, προς αρτιωτέραν εξυπηρέτησιν των ησφαλισμένων, αλλά και διεξαγωγήν της υπηρεσίας με ρυθμόν γοργόν, εκρίθη σκόπιμον, όπως αι διαδικασίαι και οι τρόποι διαπιστώσεως της συνδρομής των απαιτουμένων προϋποθέσεων δια την πραγματοποίησιν των παροχών, αίτινες είχον ίσως υπαγορευθή κατά το μάλλον ή ήττον από τας κατά την πρώτην περίοδον εφαρμογής του θεσμού υφισταμένας συνθήκας, προσαρμοσθούν με γνώμονα τα επί 15ετίαν από της ενάρξεως της λειτουργίας του θεσμού πορίσματα και την κατά την μακράν ταύτην περίοδον κτηθείσαν πείραν. Ούτω, δια της κοινοποιουμένης αποφάσεως επιτυγχάνεται η άμβλυνσις αυστηρών τινων περιοριστικών σχετικών διατάξεων, ευρυνομένου του κύκλου των πηγών, εξ ων αι υπηρεσίαι του Ιδρύματος θα ηδύναντο να αρυσθούν στοιχεία δια την διαπίστωσιν της συνδρομής των προϋποθέσεων προς πραγματοποίησιν αιτουμένης παροχής, καταβληθείσης άμα παραλλήλου μερίμνης, ώστε να μη μειωθή η επιβαλλομένη εξασφάλισις κατά το δυνατόν του Ιδρύματος εκ συναφών καταστρατηγήσεων και καταδολιεύσεων. Δέον εν τούτοις να μη παροράται, ότι η ολοκλήρωσις του επιδιωκομένου σκοπού εν πολλοίς θέλει εξαρτηθή εκ της ευρύτητος αντιλήψεως και ευθυκρισίας των εμπεπιστευμένων με ασφαλιστικήν αρμοδιότητα οργάνων της ασφαλίσεως, εις α ανατίθεται και η εκτέλεσις της παρούσης. 30 15Β.Δ.α.4 Ασφαλιστική αρμοδιότητα και διαδικασία απονομής παροχών Ι.Γενικαί Αρχαί Α)Επί των δικαιολογητικών: Εφιστώμεν την υμετέραν προσοχήν επί της σοβαρότητος της το πρώτον θεσπιζομένης δια της υπ’ αριθ. Χ παραγράφου της κοινοποιουμένης αποφάσεως του Δ.Σ. αρχής, καθ’ ην η συνδρομή προϋποθέσεώς τινος απαιτουμένης δια την αναγνώρισιν ασφαλιστικής παροχής, εφ’ όσον προκύπτει εξ υποβληθέντος ήδη και εις την αυτήν ή ετέραν υπηρεσίαν του Ιδρύματος τηρουμένου στοιχείου, βεβαιούται μερίμνη της υπηρεσίας δια του αντιγράφου ή αποσπάσματος του εγγράφου τούτου, όπερ θα εκδίδεται παρά του αρμοδίου υπαλλήλου της υπηρεσίας, παρ’ η τηρείται το στοιχείον τούτο. Δεδομένου όθεν, ότι εφεξής θα ελέγχεται αυστηρώς η παρά του ησφαλισμένου υποβολή εκ νέου, αιτήσει της υπηρεσίας, δικαιολογητικού, όπερ ήδη έχει κατατεθή παρ’ αυτή, δέον όπως επιτευχθή ο επιβαλλόμενος συντονισμός, ώστε να καταστή εφικτή η εφαρμογή του θεσπιζομένου μέτρου, το οποίον τα μάλα θέλει εξυπηρετήσει τους αιτουμένους παροχάς ησφαλισμένους. Περαιτέρω θεωρούμεν, ότι στοιχεία προς αναγνώρισιν αιτουμένης παροχής δυνατόν ν’ αρυσθή η υπηρεσία και εκ των κατά την απογραφήν του ησφαλισμένου συγκεντρωθέντων, καθ’ όσον ταύτα, και οσάκις δεν προκύπτουν εξ αμέσου αντιλήψεως των αρμοδίων οργάνων, έχουν το πλεονέκτημα, ότι παρεσχέθησαν υπό του ησφαλισμένου ή του εργοδότου κατά κανόνα εις χρόνον ανύποπτον. Τούτ’ αυτό δέον να λεχθή και δια τα τηρούμενα στοιχεία παρά των εργοδοτών δια λογαριασμόν του Ιδρύματος, δοθέντος, ότι εν προκειμένω οι εργοδόται ενεργούν ως μεσολαβούντα όργανα μεταξύ Ιδρύματος και ησφαλισμένων, και η παρ’ αυτών τήρησις στοιχείων γίνεται καθ’ ωρισμένον σύστημα υπό την εποπτείαν των αρμοδίων οργάνων του Ι.Κ.Α. Στοιχεία δύναται ν’ αρυσθή η υπηρεσία και παρά των παρ’ ασφαλιστικού συνεταιρισμού τηρουμένων τοιούτων, δεδομένου ότι οι συνεταιρισμοί ούτοι ετάχθησαν υπό του νέου Ν. 1846/1951 να εξυπηρετήσωσι την ασφάλισιν καθ’ ον και οι εργοδόται τρόπον, συνιστώμενοι οσάκις πρόκειται περί ησφαλισμένων μη εχόντων εργοδότην ή μη εχόντων σταθερόν εργοδότην. Τέλος δια την εφαρμογήν του δευτέρου εδαφίου της αυτής υπ’ αριθ. Χ παραγράφου της κοινοποιουμένης αποφάσεως του Δ.Σ., δι’ ου καθορίζεται, ότι αι υπηρεσίαι του Ι.Κ.Α. δύνανται να αντλήσουν στοιχεία και εκ των τηρουμένων παρ’ ετέρα, δημοσία ή μη υπηρεσία, κρίνεται επιβεβλημένη πάσα δυνατή υμετέρα επιμέλεια δια την ευρυτάτην χρήσιν της παρεχομένης δυνατότητος, απαλλασσομένων ούτω των ησφαλισμένων των προσθέτων δαπανών και φροντίδων. Β)Επί των αιτήσεων: Δια την αναγνώρισιν οιασδήποτε παροχής δεν κρίνεται πλέον απαραίτητος η υποβολή έγγραφου αιτήσεως, της υπηρεσίας υποχρεουμένης, όπως συμπληροί ειδικόν προς τούτο έντυπον, οσάκις ζητεί τούτο ο ενδιαφερόμενος. Αι αιτήσεις, δι’ ων επιδιώκεται η αναγνώρισις ή πραγματοποίησις παροχής, απαλλάσσονται, ως γνωστόν, παντός τέλους χαρτοσήμου. Γενικώτερον γνωρίζομεν υμίν, ότι η υπηρεσία δέον να μη περιορίζεται εις το ως τούτο διατυπούται υπό του ησφαλισμένου αίτημα. Η φύσις της κοινωνικής ασφαλίσεως και η αποστολή των οργάνων της επιβάλλει, όπως, εφ’ όσον υποπίπτει εις την αντίληψίν των ενδεχόμενον δικαίωμα ησφαλισμένου δια τινα παροχήν, ενεργούν δεόντως και οίκοθεν έτι δια την κατά τον προσήκοντα τρόπον αναγνώρισίν του. Εις ας δε περιπτώσεις κρίνεται απαραίτητος η σύμπραξις του ησφαλισμένου, δέον να μη ορρωδούν, όπως και εγγράφως έτι ενημερώνουν και καθοδηγούν σχετικώς τούτον, ώστε να μη εγκαταλείπεται άνευ της δεούσης ασφαλιστικής προστασίας ο εξ αγνοίας μη αιτησάμενος την ην εδικαιούτο ασφαλιστικήν παροχήν ή μη ευστόχως διατυπώσας το προς αναγνώρισιν ταύτης αίτημά του. Εφιστώμεν τέλος επί του θέματος τούτου και πάλιν την υμετέραν προσοχήν επί της υποχρεώσεως της υπηρεσίας προς πρωτοκόλλησιν και αμελλητί διαβίβασιν αρμοδίως οιασδήποτε αιτήσεως, έστω και της μη εις αρμοδίαν υπηρεσίαν ή εκπροθέσμως υποβαλλομένης ή της μη συνοδευομένης υπό των απαιτουμένων δικαιολογητικών, χορηγουμένου εις τον υποβάλλοντα ταύτην του αριθμού πρωτοκολλήσεώς της. Πάσα αντίθετος ενέργεια ή παράλειψις θα ελέγχεται εφεξής αυστηρώς. Γ)Επί των πληρεξουσίων: Το ποσόν, μέχρι του οποίου επιτρέπεται η επί προσαγωγή ιδιωτικού πληρεξουσίου εξόφλησις απαιτήσεων ησφαλισμένων δια παροχάς εις χρήμα, έχει ορισθή δι’ αποφάσεως του Δ.Σ. εις δραχ. 3.000.000. Δια του άρθρ. 3 του Κανονισμού περί απλουστεύσεως της διαδικασίας παροχών κλπ. διευκολύνονται και οι εν θεραπευτηρίοις νοσηλευόμενοι ησφαλισμένοι εις την χρησιμοποίησιν ιδιωτικών πληρεξουσίων, επιτραπείσης της βεβαιώσεως της γνησιότητος της υπογραφής των υπό του Διευθυντού του εις ο νοσηλεύονται θεραπευτηρίου. Συμβολαιογραφικά αφ’ ετέρου πληρεξούσια, δι’ ων άνευ χρονικού περιορισμού παρέχεται εντολή προς είσπραξιν παροχών, δύνανται να γίνωνται δεκτά άνευ επίσης χρονικού τινος περιορισμού. Σελ. 167 31 Ασφαλιστική αρμοδιότητα και διαδικασία απονομής παροχών 15Β.Δ.α.4 ΙΙ.Παροχαί αναπηρίας, γήρατος και θανάτου Α)Δικαιολογητικά: 1.Δια την αναγνώρισιν συντάξεως ή επιδόματος αναπροσαρμογής λόγω αναπηρίας απαιτείται: α)Αίτησις (ατελώς) του δικαιούχου ή του υπ’ αυτού εγγράφως εξουσιοδοτημένου προσώπου ή των κατά νόμον εκπροσώπων του. Αύτη δύναται ν’ αναπληρωθή δια συμπληρώσεως ειδικού υπό της υπηρεσίας παρεχομένου εντύπου, της συμπληρώσεως του οποίου δέον να επιμελήται και αυτή αύτη η υπηρεσία, οσάκις τούτο ζητείται παρά του ενδιαφερομένου. Εάν ο αιτών δηλώση άγνοιαν γραμμάτων, επιτίθεται το δακτυλικόν του αποτύπωμα. Η αίτησις υποβάλλεται εις το Υποκατάστημα του τόπου της κατοικίας ή διαμονής του ησφαλισμένου. Εις ας περιπτώσεις υποβάλλεται εις έτερον Υποκατάστημα, δέον να διαβιβάζεται υπηρεσιακώς και αμελλητί αρμοδίως υπό του εις ο υποβάλλεται Υποκαταστήματος. β)Κατάθεσις εις την υπηρεσίαν απάντων των εις χείρας του ησφαλισμένου ασφαλιστικών του βιβλιαρίων. γ)Συμπλήρωσις της κατά το συνημμένον υπόδειγμα εντύπου υπευθύνου δηλώσεως του ησφαλισμένου. δ)Επίδειξις αστυνομικού δελτίου ταυτότητος, εξ ου η υπηρεσία θ’ αρύεται στοιχεία περί της κατοικίας του ησφαλισμένου. 2.Δια την αναγνώρισιν συντάξεως λόγω γήρατος απαιτείται: α)Αίτησις. Επί ταύτης εφαρμόζονται όσα ανωτέρω σχετικώς εξετέθησαν. β)Κατάθεσις εις την υπηρεσίαν απάντων των εις χείρας του ησφαλισμένου ασφαλιστικών του βιβλιαρίων. γ)Συμπλήρωσις της κατά το συνημμένον υπόδειγμα εντύπου υπευθύνου δηλώσεως του ησφαλισμένου. δ)Επίδειξις αστυνομικού δελτίου ταυτότητος, εξ ου η υπηρεσία θ’ αρύεται, ως ανωτέρω εξετέθη, στοιχεία περί της κατοικίας του ησφαλισμένου. ε)Απόδειξις ηλικίας. Αύτη βεβαιούται: αα)Δι’ αντιγράφου ληξιαρχικής πράξεως, συνταχθείσης κατά τον χρόνον της γεννήσεως, ή ββ)Εν περιπτώσει μη υπάρξεως τοιαύτης, δια πιστοποιητικού Δημοτικής ή Κοινοτικής αρχής του τόπου της γεννήσεως, εξ ου να προκύπτη ο αύξων αριθμός, χρονολογία εγγραφής εις τα οικεία δημοτολόγια, και το έτος γεννήσεως. Εις ας περιπτώσεις εκ του προσαγομένου πιστοποιητικού προκύπτει και Σελ. 168 η ημέρα και ο μην γεννήσεως, τα στοιχεία ταύτα θα λαμβάνωνται υπ’ όψιν εφ’ όσον δεν αναφέρεται εν αυτώ ότι ταύτα ελήφθησαν εξ ενόρκων βεβαιώσεων ή βεβαιώσεως ιερέως. γγ)Δι’ αποσπάσματος εκ του παρά τω Υπουργείω Εσωτερικών τηρουμένου Μητρώου αρρένων, ή δδ)Προκειμένου περί προσφύγων, δια πιστοποιητικού Δημοτικής ή Κοινοτικής Αρχής, ή δια πιστοποιητικού του Υπουργείου Εσωτερικών αναφέροντος την κατά τον χρόνον της πολιτογραφήσεως δηλωθείσαν ηλικίαν. εε)Προκειμένου περί αλλοδαπού ησφαλισμένου, δια ληξιαρχικής πράξεως ή ετέρου στοιχείου, το οποίον κατά την νομοθεσίαν του Κράτους, ου κέκτηται την ιθαγένειαν, έχει την αυτήν αποδεικτικήν ισχύν, θεωρημένου δε πάντως και υπό της αρμοδίας Ελληνικής Προξενικής Αρχής. Επί ομογενών αλλοδαπών εφαρμόζονται τη αιτήσει των αι αφορώσαι τους ημεδαπούς διατάξεις. ςς)Εν περιπτώσει αμφιβολιών του αρμοδίου ασφαλιστικού οργάνου επί των δια των προσαγομένων στοιχείων βεβαιουμένων ή εν αδυναμία βεβαιώσεων της ηλικίας δια των ανωτέρω στοιχείων, περί ταύτης αποφαίνεται ο Διευθυντής του οικείου Περιφερειακού Υποκαταστήματος. ζζ)Επί αδυναμίας αποδείξεως της ηλικίας δια των ανωτέρω στοιχείων, αύτη είναι δυνατόν να βεβαιωθή δια δικαστικής αποφάσεως. Επί του θέματος τούτου, παρέχομεν σχετικάς εκτενείς οδηγίας εις την υπό στοιχ. 5 παράγραφον της παρούσης. 3.Δια την αναγνώρισιν συντάξεως λόγω θανάτου απαιτείται: α)Αίτησις. Επί ταύτης εφαρμόζονται όσα ανωτέρω σχετικώς εξετέθησαν. Η αίτησις υποβάλλεται εις το Υποκατάστημα του τόπου της κατοικίας του θανόντος. Εις ας περιπτώσεις υποβάλλεται εις έτερον Υποκατάστημα, διαβιβάζεται υπηρεσιακώς και αμελλητί αρμοδίως υπό του εις ο υποβάλλεται Υποκαταστήματος, το οποίον υποχρεούται άμα, όπως επιμελήται και πάσης περαιτέρω σχετικής ενεργείας εξυπηρετούσης τους μακράν του τοπικώς αρμοδίου Υποκ/τος διαμένοντας δικαιούχους. β)Κατάθεσις εις την υπηρεσίαν απάντων των εις χείρας των αιτούντων ασφαλιστικών βιβλιαρίων του θανόντος. γ)Συμπλήρωσις της κατά το συνημμένον υπόδειγμα εντύπου υπευθύνου δηλώσεως του ησφαλισμένου. δ)Υποβολή αντιγράφου ληξιαρχικής πράξεως θανάτου. 32 15Β.Δ.α.4 Ασφαλιστική αρμοδιότητα και διαδικασία απονομής παροχών ε)Υποβολή πιστοποιητικού Δημοτικής ή Κοινοτικής Αρχής περί της συνθέσεως της οικογενείας του θανόντος. ς)Επίδειξις οικογενειακού ληξιαρχικού βιβλιαρίου, εάν ο ησφαλισμένος κέκτηται ενδεχομένως τοιούτον, εξ ου η υπηρεσία θα αρύεται στοιχεία περί της συνθέσεως της οικογενείας του ησφαλισμένου. ζ)Υποβολή αντιγράφου ληξιαρχικής πράξεως γάμου ή, εν αδυναμία, βεβαιώσεως Μητροπόλεως περί της τελέσεως του μυστηρίου, εκδιδομένης επί τη βάσει των παρ’ αυτής τηρουμένων στοιχείων. Προκειμένου περί προσφύγων μη δυναμένων να προσκομίσουν τα ανωτέρω στοιχεία, η ύπαρξις γάμου δύναται να βεβαιωθή δια πιστοποιητικού του Υπουργείου Εσωτερικών, εξ ου να προκύπτη η κατά τον χρόνον της πολιτογραφήσεως δήλωσις του υφισταμένου γάμου. Επί αδυναμίας δε υποβολής και του πιστοποιητικού τούτου, τα ανωτέρω στοιχεία πιστοποιούνται δι’ ενόρκου βεβαιώσεως δύο μαρτύρων ενώπιον συμβολαιογράφου ή ειρηνοδίκου συνταχθείσης. η)Υποβολή αντιγράφων ληξιαρχικών πράξεων γεννήσεων των κάτω του 18ου έτους της ηλικίας των αγάμων και ανεπαγγέλτων δικαιουμένων συντάξεως κατιόντων του θανόντος. θ)Προκειμενου περί αλλοδαπών εφαρμόζονται όσα ανωτέρω (υπό στοιχ. 2εε) σχετικώς εξετέθησαν. 4.Προσαυξήσεις συντάξεως λόγω οικογενειακών βαρών: Η συνδρομή των κατά το άρθρ. 29 παρ. 3 εδ. β΄ του Α.Ν. 1846/1951 προϋποθέσεων δια την προσαύξησιν συντάξεων λόγω συνυπάρξεως μελών οικογενείας βεβαιούται: α)Δια πιστοποιητικού Δημοτικής ή Κοινοτικής Αρχής περί της οικογενειακής συνθέσεως του συνταξιούχου, ή β)Δια βεβαιώσεως του οικείου εφημερίου συμπληρουμένου ειδικού εντύπου χορηγουμένου υπό της υπηρεσίας, ή γ)Επιδεικνυομένου του οικογενειακού ληξιαρχικού βιβλιαρίου, εάν ο ησφαλισμένος κέκτηται ενδεχομένως τοιούτον, εξ ου η υπηρεσία θα αρύεται στοιχεία περί της συνθέσεως της οικογενείας του ησφαλισμένου, ή δ)Εξ αντιγράφου ή αποσπάσματος ληξιαρχικής πράξεως γάμου, ως και γεννήσεως των κάτω του 18ου έτους της ηλικίας των αγάμων και ανεπάγγελτων κατιόντων του αιτούντος. 5.Μετατροπή: Δια την μετατροπήν της αιτίας της συνταξιοδοτήσεως απαιτείται αίτησις του συνταξιούχου. Προκειμένου περί μετατροπής συντάξεως λόγω αναπηρίας εις τοιαύτην λόγω γήρατος, δέον να υποβληθή και το οικείον πιστοποιητικόν ηλικίας. 6.Μετεγγραφή: Μετεγγραφή συνταξιούχου από Υποκαταστήματος εις Υποκ/μα πραγματοποιείται κατόπιν αιτήσεως του ησφαλισμένου. Η μετεγγραφή δέον να ενεργήται αυτεπαγγέλτως υπό της υπηρεσίας εις ας περιπτώσεις συνταξιούχος κατοικεί εις περιφέρειαν, εις ην επεκτείνεται μεταγενεστέρως η ασφάλισις, περιοριζομένου ούτω κατά το δυνατόν του αριθμού των υφ’ ετέρων ή του της κατοικίας του δικαιούχου Υποκ/των καταβαλλομένων συντάξεων. 7.Παράτασις συνταξιοδοτήσεως λόγω αναπηρίας: Την παράτασιν αναγνωρισθείσης δι’ ωρισμένον χρονικόν διάστημα συντάξεως λόγω αναπηρίας ενεργεί οίκοθεν η υπηρεσία, μη απαιτουμένης προς τούτο υποβολής αιτήσεως παρά του συνταξιούχου. Εάν μετά την πάροδον μηνός από της λήξεως της περιωρισμένης χρονικώς συνταξιοδοτήσεως ο ενδιαφερόμενος δεν εμφανισθή προς επανεξέτασιν εις την Υγειονομικήν Επιτροπήν, η υπηρεσία δέον να τον προσκαλέση εγγράφως προς τούτο. Εν περιπτώσει μη εμφανίσεώς του, η υπηρεσία χωρεί εις την λήψιν αποφάσεως. Επί των ανωτέρω εφιστώμεν ιδιαιτέρως την υμετέραν προσοχήν, αποδίδοντες σοβαράν σημασίαν εις την δια της εγκαίρου λήψεως των οικείων αποφάσεων αποφυγήν πάσης συναφούς εκκρεμότητος. Β)Διαδικασίαι: 1.Τοπική αρμοδιότης: Δια την συμφώνως τω άρθρ. 11 παρ. 2 του Κ.Α.Α. κρίσιν περί του τοπικώς αρμοδίου Υποκ/τος θεωρείται επαρκής η εν τω αστυνομικώ δελτίω ταυτότητος του ησφαλισμένου ένδειξις περί της κατοικίας του. Σχετικήν περί ταύτης εγγραφήν δέον να ενεργή ο αρμόδιος υπάλληλος ενυπογράφως επί της κατά τον εκτεθέντα τρόπον συμπληρουμένης υπ’ αυτού, ή υπό του ησφαλισμένου υποβαλλομένης αιτήσεως. Ούτως η ανάγκη υποβολής αστυνομικών βεβαιώσεων προς διαπίστωσιν της κατοικίας και καθορισμόν του αρμοδίου Υποκαταστήματος θέλει περιορισθή μόνον εις ας περιπτώσεις υπάρχουν ενδείξεις, ότι επήλθεν εν τω μεταξύ μεταβολή κατοικίας του αιτούντος. Δύναται πάντως η υπηρεσία να ενισχύη τ’ ανωτέρω στοιχεία και δι’ υπευθύνου δηλώσεως του ησφαλισμενου, οσάκις κρίνεται τούτο αναγκαίον. 2.Πρόσκλησις προς συμπλήρωσιν στοιχείων: Εις ας περιπτώσεις δια την συμπλήρωσιν υποβληθέντων στοιχείων προς αναγνώρισιν ασφαλιστικής παροχής κρίνεται απαραίτητος η σύμπραξις του ενδιαφερομένου, δέον ούτος να Σελ. 169 33 Ασφαλιστική αρμοδιότητα και διαδικασία απονομής παροχών 15Β.Δ.α.4 προσκαλήται προς τούτο παρά της υπηρεσίας εγγράφως, τασσομένης αυτώ τακτικής προθεσμίας μη δυναμένης να υπερβή το τρίμηνον. Παρελθούσης ταύτης απράκτου η υπηρεσία δέον να χωρή εις την λήψιν αποφάσεως. Σχετικαί εκκρεμότητες θεωρούνται του λοιπού αδικαιολόγητοι. 3.Διαπίστωσις απασχολήσεως: Τα στοιχεία περί του χρόνου απασχόλησεως, διακοπής της εργασίας, ειδικότητος κλπ. του ησφαλισμένου αρύεται η υπηρεσία εκ των εν τω ασφαλιστικώ βιβλιαρίω εγγραφών, ενισχυομένων, οσάκις κρίνεται τούτο αναγκαίον και δι’ υπευθύνου δηλώσεως του αιτούντος. Επί εξαιρετικών περιπτώσεων, καθ’ ας γεννώνται σοβαραί αμφιβολίαι περί της ακριβείας των εκ των ανωτέρω πηγών στοιχείων, ενεργείται επαλήθευσις των στοιχείων τούτων δι’ οργάνων της υπηρεσίας. 4.Βεβαίωσις αναπηρίας: Την κατά το άρθρ. 33 Κ.Α.Α. έκθεσιν περί της συνιστώσης την αναπηρίαν παθήσεως θα συντάσση το ως εισηγητής οριζόμενον εκάστοτε υπό της Υγειον. Επιτροπής μέλος της, το οποίον παραλλήλως θα επιμελήται και της συμπληρώσεως του φακέλλου δια παντός χρησίμου στοιχείου (ιστορικόν ασθενείας, ακολουθηθείσα θεραπευτική αγωγή, παρακλινικαί εξετάσεις κλπ.), ώστε να τυγχάνη από πάσης απόψεως ώριμος η υπόθεσις καθ’ ον χρόνον επιλαμβάνεται ταύτης η υγειονομική επιτροπή. Ούτω και αναβολαί λήψεως αποφάσεων θα αποφεύγωνται, αλλά και αι υγειονομικαί επιτροπαί θα διευκολύνωνται εις την μόρφωσιν ορθής γνώμης, εφ’ όσον θα έχουν προ οφθαλμών πλήρη την εικόνα της παθήσεως του κρινομένου. Προς τούτο αι υγειονομικαί επιτροπαί αναπηριών δέον να ορίζουν εκ περιτροπής έν των μελών των ως εισηγητήν, όστις παραμένων εις τα Γραφεία ωρισμένας ώρας καθημερινώς θα ερευνά τον φάκελλον του παραπεμπομένου ασθενούς και θα διατάσση την άμεσον εξέτασιν τούτου παρ’ ειδικού τυχόν ιατρού ή την διενέργειαν παρακλινικών ή άλλων εξετάσεων ή την προς παρακολούθησιν εισαγωγήν του εις νοσοκομείον, χορηγουμένων των προς τούτο σχετικών παραπεμπτικών. Παραλλήλως θα καθορίζεται υπό του γραμματέως της υγειονομικής επιτροπής και η χρονολογία της παρά ταύτης εξετάσεως του αιτούντος. Τα υγειονομικά όργανα μέλη των υγειονομικών επιτροπών δέον να μη παρορούν ότι δέον εν τη εκτιμήσει των ιατρικών δεδομένων να κρίνεται με ευρύ πνεύμα και πλήρη κατανόησιν της εκάστοτε πραγματικότητος η χρονική διάρκεια της αναπηρίας του κρινομένου, ώστε άνευ αποχρώντος λόγου να  Σελ. 170 μη αναγκάζωνται ανάπηροι ησφαλισμενοι να προσέρχωνται κατά σύντομα χρονικά διαστήματα προς επανεξέτασιν δια την παράτασιν ταύτης. Ούτω τόσον αι υγειονομικαί, όσον και αι λοιπαί υπηρεσίαι θ’ απαλλάσσωνται ασκόπου φόρτου εργασίας, αλλά και αι ταλαιπωρίαι των αιτούντων σύνταξιν ή παράτασιν ταύτης ησφαλισμένων ουσιωδώς θα περιορίζωνται. Περαιτέρω, και όπως επιτευχθή η έγκαιρος απονομή της συντάξεως, ην ενδέχεται να δικαιούται επιδοτούμενος ησφαλισμένος, συνιστώμεν, όπως, εις ας περιπτώσεις επιδότησις ησφαλισμένου συνεχίζεται λόγω ανικανότητος και πέραν του 4μήνου, προβλέπεται δε, ότι ούτος θέλει κριθή μελλοντικώς ανάπηρος, η υπηρεσία επιμελήται δια την έγκαιρον υποβολήν υπό του ησφαλισμένου αιτήσεως μετά των σχετικών δικαιολογητικών, προς έγκαιρον έκδοσιν της αποφάσεως επί της συνταξιοδοτήσεώς του. 5.Απόδειξις ηλικίας α)Βεβαίωσις Αύτη δέον να βεβαιούται κατά τον υπό της παρ. III της κοινοποιουμένης αποφάσεως Δ.Σ. καθοριζόμενον τρόπον. Εις περίπτωσιν εγγραφής προσώπου εις δημοτολόγια λαβούσης χώραν εις μη ανύποπτον χρόνον, π.χ. επί γενομένης τοιαύτης μετά το έτος 1937, δέον να εφαρμόζεται η διάταξις της παραγρ. ΙΙΙ στοιχ. ς΄ της κοινοποιουμένης αποφάσεως Δ.Σ., αποφαινομένου περί της συμπληρώσεως του νομίμου ορίου ηλικίας του Διευθυντού του οικείου Υποκ/τος εν τη ληφθησομένη παρ’ αυτού αποφάσει, εν τω διατακτικώ της οποίας δέον να γίνεται ειδική περί τούτου μνεία. β)Καθορισμός ηλικίας δια δικαστικής αποφάσεως. Δικαστική περί καθορισμού της ηλικίας απόφασις υποχρεοί το Ίδρυμα, εφ’ όσον νομίμως προσεπεκλήθη εις την περί ταύτης δίκην, και δεν υπάρχει εις τα μητρώα αρρένων ή δημοτολόγια εγγραφή με διάφορον έτος γεννήσεως, διότι εν τοιαύτη περιπτώσει δεν πρόκειται περί καθορισμού αλλά περί διορθώσεως της ηλικίας, και ανάλογον έδει να είχεν υπάρξη το προς το δικαστήριον αίτημα του ησφαλισμένου, οπότε άλλως ήθελεν ίσως αντικρουσθή τούτο παρά του Ιδρύματος. 34 15Β.Δ.α.4 Ασφαλιστική αρμοδιότητα και διαδικασία απονομής παροχών Περιπτώσεις καθ' ας μετά προσεπίκλησιν του Ιδρύματος εξεδόθη δικαστική απόφασις περί καθορισμού ηλικίας ενώ ουσιαστικώς επρόκειτο περί διορθώσεως τοιαύτης δέον ν' αναφέρωνται ημίν αμελλητί. Εν πάση όμως περιπτώσει αδιαφόρως του τύπου με τον οποίον ο ησφαλισμένος προέβαλε το προς το δικαστήριον αίτημά του, και εις ας δηλονότι περιπτώσεις ο ησφαλισμένος αιτείται καθορισμόν ηλικίας παρ' υμών, δέον να μη αποκλείεται ότι εν τη πραγματικότητι δυνατόν να υφίσταται εγγραφή του προσώπου τούτου παρά τινι Δήμω ή Κοινότητι, την οποίαν ο ησφαλισμένος σκοπίμως απεσιώπησε δια να προτιμήση – ως πλέον ευνοϊκήν δι' αυτόν – την δι' αιτήσεως ουχί "διορθώσεως" αλλά περί καθορισμού της ηλικίας του έκδοσιν δικαστικής αποφάσεως βεβαιούσης ταύτην. Λόγω τούτου προσεπικαλούμενοι εις τοιαύτας δίκας, δέον να αρύεσθε σχετικά στοιχεία εκ των τηρουμένων τοιούτων παρά του Υπουργείου Εσωτερικών ή παρά των Δήμων και Κοινοτήτων εκείνων, εις ους εκ του οικείου φακέλλου του ησφαλισμένου ή της αστυνομικής του ταυτότητος πιθανολογείται, ότι είναι ενδεχόμενον να φέρεται εγγεγραμμένος ο αιτών καθορισμόν ή διόρθωσιν ηλικίας ησφαλισμένος, τα οποία και να τίθενται υπ' όψιν του Δικαστηρίου κατά την εκδίκασιν της αιτήσεως. γ)Διόρθωσις ηλικίας δια δικαστικής αποφάσεως. Δικαστική απόφασις περί διορθώσεως της ηλικίας ησφαλισμένου υποχρεοί το Ίδρυμα, και εφ' όσον, κατά τ' ανωτέρω εκτεθέντα, προσεπικλήθη εις την περί ταύτης δίκην. Εάν εξεδόθη τοιαύτη άνευ προσεπικλήσεως του Ιδρύματος, γίνεται κατ' αρχήν δεκτή μόνον εις ην περίπτωσιν εξεδόθη εις ανύποπτον χρόνον. Εάν όμως η υπηρεσία κατέχη αποδεικτικά στοιχεία, (απογραφικόν δελτίον, πιστοποιητικόν ηλικίας με διάφορον έτος γεννήσεως κλπ.) εξ ων ελέγχεται το ανακριβές εκείνων εις α η δικαστική απόφασις εβασίσθη, δέον το Ίδρυμα να προσβάλη δια τριτανακοπής την περί διορθώσεως της ηλικίας του ησφαλισμένου δικαστικήν ταύτην απόφασιν. Εφιστώμεν την υμετέραν προσοχήν επί της σοβαρότητος του θέματος του δια δικαστικής αποφάσεως καθορισμού ή διορθώσεως της ηλικίας ησφαλισμένου, δεδομένου ότι το περί της ηλικίας στοιχείον τυγχάνει η ουσιωδεστέρα προϋπόθεσις δια την αναγνώρισιν της συντάξεως λόγω γήρατος. Κρίνομεν απαραίτητον να τονίσωμεν, ότι το Ίδρυμα προσεπικαλούμενον δέον να παρεμβαίνη εις την περί καθορισμού ή διορθώσεως της ηλικίας δίκην, καταβαλλομένης της δεούσης επιμελείας δια την συλλογήν παντός προς απόκρουσιν των ισχυρισμών του αντιδίκου στοιχείου. Προς επίτευξιν του επιδιωκομένου σκοπού δέον να συντονίζωνται εκάστοτε αι κοιναί μετά της Νομικής Υπηρεσίας ενέργειαι παρισταμένου κατά την δίκην, όπου τούτο ενδείκνυται, και του αρμοδίου υπαλλήλου προς επιτυχεστέραν διεξαγωγήν ταύτης. 6.Βεβαίωσις θανάτου. Ο θάνατος ή η αφάνεια ησφαλισμένου ή συνταξιούχου δέον να αποδεικνύεται συμφώνως προς τον υπό της παρ. VI της κοινοποιουμένης αποφάσεως του Δ.Σ. καθοριζόμενον τρόπον. 7.Μέλη οικογενείας και δικαιοδόχοι Σχετικώς με το αρμόδιον όργανον δια την περί συνθέσεως της οικογενείας του ησφαλισμένου ή συνταξιούχου βεβαίωσιν δια την αναγνώρισιν συνταξιοδοτικού δικαιώματος λόγω θανάτου ή την προσαύξησιν συντάξεως λόγω οικογενειακών βαρών, ως και δια την πιστοποίησιν  των στοιχείων της συντηρήσεως, συμβιώσεως κλπ., επειδή διεπιστώθη, ότι, προκειμένου ιδία περί των εν Αθήναις, Πειραιεί, Θεσσαλονίκη, Πάτραις και Βόλω Δήμων, λόγω της μεγάλης εκτάσεώς των, αι οικείαι αρχαί ευρίσκονται εν προφανεί αδυναμία να παράσχουν εξ ιδίων στοιχείων τας αιτουμένας πληροφορίας και κατά κανόνα περιορίζονται εις απλήν επικύρωσιν των υπό των εφημερίων βεβαιουμένων στοιχείων κρίνομεν πλέον επιβεβλημένον, προκειμένου περί των αναφερθέντων δήμων όπως τα περί της οικογενειακής καταστάσεως στοιχεία βεβαιούνται συμφώνως προς την διάταξιν της παρ. IV στοιχ. β΄ της κοινοποιουμένης αποφάσεως του Δ.Σ. υπό του οικείου εφημερίου, απαλλασσομένων ούτω των ησφαλισμένων ασκόπων ταλαιπωριών και δαπανών. Η βεβαίωσις του εφημερίου περί των ανωτέρω στοιχείων δύναται να ενισχύεται, εφ' όσον κρίνεται τούτο αναγκαίον, και δια σχετικής υπευθύνου βεβαιώσεως του ενδιαφερομένου. Προκειμένου περί των λοιπών ασφαλιστικών περιοχών η σύνθεσις οικογενείας ησφαλισμένου ή συνταξιούχου, όσον αφορά τας παροχάς του κλάδου συντάξεων, δέον να βεβαιούται κατά τον υπό της παρ. IV στοιχ. α΄ της ανωτέρω αποφάσεως του Δ.Σ. καθοριζόμενον τρόπον, ήτοι δια πιστοποιητικού δημοτικής ή κοινοτικής αρχής, εφ' όσον αύτη είναι εις θέσιν να πιστοποιήση εξ ιδίας αντιλήψεως, άλλως θα βεβαιούται κατά τον ανωτέρω τρόπον. Σελ. 171 35 Ασφαλιστική αρμοδιότητα και διαδικασία απονομής παροχών 15Β.Δ.α.4 8.Παρακολούθησις δικαιούχων Η υποβολή βεβαιώσεων προς απόδειξιν του αμεταβλήτου της προσωπικής ή οικογενειακής καταστάσεως κλπ. των λόγω θανάτου συνταξιούχων, ως και των λαμβανόντων προσαυξήσεις λόγω οικογενειακών βαρών δικαιούχων, απαιτείται του λοιπού την 1ην Ιανουαρίου και 1ην Ιουλίου εκάστου έτους. Τούτο ισχύει και εις την περίπτωσιν, καθ' ην η σύνταξις εισπράττεται δια πληρεξουσίου. Τ' αρμόδια όργανα δια την περί της συνδρομής των στοιχείων τούτων πιστοποίησιν καθορίζονται εν τη υπ' αριθ. IV παραγράφω κοινοποιουμένης αποφάσεως του Δ.Σ. ΙΙΙ.Παροχαί ασθενείας – μητρότητος Α.Παροχαί εις είδος. Αι εις είδος παροχαί ασθενείας χορηγούνται παρά του Υποκ/τος, εν τη περιφερεία του οποίου ευρίσκεται ο ησφαλισμένος κατά την αναγγελίαν της ασθενείας του ή κατά την ημέραν καθ' ην αιτείται ούτος παροχήν της κατηγορίας ταύτης. 1.Ιατρική και φαρμακευτική περίθαλψις εν ιατρείω ή κατ' οίκον. α)Περίθαλψις παρεχομένη κατά το ωργανωμένον σύστημα (δια συμβεβλημένων υγειονομικών οργάνων). Ο περιπατητικός ασθενής υποχρεούται να επιδείξη το βιβλιάριον ασθενείας του (ατομικόν ή οικογενειακόν) εις το ιατρείον του Υποκ/τος ή εις την Υγειονομικήν Υπηρεσίαν αυτού, εάν παρά τω Υποκ/τι δεν λειτουργή ιατρείον. Εάν η ανάγκη περιθάλψεως οφείλεται εις ατύχημα, αρκεί αντί του βιβλιαρίου ασθενείας, η δήλωσις ατυχήματος, βάσει της οποίας ερευνάται η περίπτωσις μερίμνη της υπηρεσίας. Επί τη προσαγωγή των ανωτέρω στοιχείων εκδίδεται το σχετικόν δελτίον παραπομπής προς εξέτασιν είτε υπό του αρμοδίου θεραπευτού ιατρού (καθορισμός τμήματος, ειδικότητος), είτε υπό του συμβεβλημένου ιατρού, όστις δέχεται εις το ιατρείον του τους ησφαλισμένους. Προκειμένου περί κλινήρους ασθενούς, η κλήσις του κατ' οίκον θεραπευτού γίνεται μέσω του ιατρείου του Υποκ/τος ή του τοιούτου της περιφερείας του ασθενούς ή απ' ευθείας εις την κατοικίαν του ιατρού. Η πρώτη επίσκεψις θεωρείται επείγουσα δια τον ιατρόν. Εάν ούτος κρίνη, ότι απαιτείται, όπως ο ασθενής εξετασθή και παρ' ιατρού ειδικότητος, υποχρεούται να μεριμνήση δια την μέσω του ιατρείου κλήσιν του εν λόγω ιατρού. Ο ασθενής υποχρεούται να επιδείξη εις τον θεράποντα κατ' οίκον ιατρόν το βιβλιάριον ασθενείας του (ατομικόν ή οικογενειακόν). Σελ. 172 Παρακλινικαί εξετάσεις – φάρμακα. Τα παραπεμπτικά δι' ενέργειαν παρακλινικών εξετάσεων ή αι συνταγαί εκδίδονται παρά του εξετάσαντος τον ασθενή ιατρού του Υποκ/τος. Δεν απαιτείται θεώρησις τούτων παρά του Διευθυντού του ιατρείου ή του ασκούντος καθήκοντα ελεγκτού ιατρού, πλην εκείνων, δια την χορήγησιν των οποίων καθορίζεται ειδική διαδικασία. Αι συνταγαί εκδίδονται εις διπλούν. Ο εκδώσας την συνταγήν ιατρός παραδίδει το πρωτότυπον εις τον ασθενή και καταθέτει ή αποστέλλει τα αντίγραφα καθημερινώς εις την υπηρεσίαν του ιατρείου ή, μη λειτουργούντος τοιούτου, εις την Υγειονομικήν Υπηρεσίαν του Υποκ/τος, ήτις μεριμνά δια την διαβίβασιν τούτων εις την φαρμακευτικήν Υπηρεσίαν. β)Περίθαλψις παρά μη συμβεβλημένου ιατρού – φάρμακα – παρακλινικαί εξετάσεις χρησιμοποίησις ιδιώτου νοσοκόμου. Εις περίπτωσιν επειγούσης ανάγκης περιθάλψεως ο ησφαλισμένος δύναται να καλέση ιατρόν μη συμβεβλημένον μετά του Υποκ/τος, αλλά δια μίαν και μόνην επίσκεψιν. Προς απόδοσιν της δαπάνης ο ησφαλισμένος υποχρεούται εντός της νομίμου προθεσμίας των τριών ημερών από της κλήσεως του ιατρού ή εντός εβδομάδος, εφ' όσον η ασθένεια εξακολουθεί, να επιδείξη ή αποστείλη προς επίδειξιν εις το ιατρείον ή, μη λειτουργούντος τοιούτου, εις την Υγειονομικήν Υπηρεσίαν του Υποκ/τος, το βιβλιάριον ασθενείας του και να καταθέση ή αποστείλη βεβαίωσιν του επισκεφθέντος αυτόν μη συμβεβλημένου ιατρού, αναφέρουσαν το περιστατικόν και την καταβληθείσαν (ή οφειλομένην) αμοιβήν. Το ιατρείον ή η Υγειονομική Υπηρεσία θα αναγράψη επί της εν λόγω ιατρικής βεβαιώσεως την εκ του βιβλιαρίου ασθενείας προκύπτουσαν ασφαλιστικήν ικανότητα και θα παραπέμψη πάραυτα την βεβαίωσιν ταύτην, χρησιμοποιουμένου προς τούτο του συνημμένου υποδείγματος εντύπου, εις τον αρμόδιον συμβεβλημένον ιατρόν, κυρίως τον κατ' οίκον, ίνα ούτος συνεχίση την θεραπευτικήν αγωγήν του ασθενούς και, εκ παραλλήλου, αφού εξετάση τούτον ή, εν περιπτώσει ταχείας ιάσεώς του αφού λάβη υπ' όψιν το περιεχόμενον της ιατρικής βεβαιώσεως, γνωματεύση περί του επείγοντος της περιπτώσεως ή της ανάγκης, ήτις επέβαλε την κλήσιν του μη συμβεβλημένου ιατρού. Εις ην περίπτωσιν  μετά την κλήσιν του μη συμ36 15Β.Δ.α.4 Ασφαλιστική αρμοδιότητα και διαδικασία απονομής παροχών βεβλημένου ιατρού ο ασθενής κατέστη περιπατητικός (κωλικός, αιμορραγία κλπ.), ούτος δέον να προσέλθη αυτοπροσώπως εις το Ιατρείον ή την Υγειονομικήν Υπηρεσίαν προσκομίζων τα ως άνω δικαιολογητικά, ίνα εξετασθή παρ' ιατρού του Υποκ/τος, όστις θα γνωματεύση περί του επείγοντος και της ανάγκης, ήτις επέβαλε την κλήσιν μη συμβεβλημένου ιατρού. Εις την περίπτωσιν καθ' ην ο ησφαλισμένος επρομηθεύθη φάρμακα βάσει συνταγής του επειγόντως κληθέντος μη συμβεβλημένου ιατρού, προς απόδοσιν της δαπάνης υποχρεούται, εντός της νομίμου προθεσμίας των τριών ημερών από της εκτελέσεως της συνταγής ή εντός εβδομάδος επί συνεχιζομένης ασθενείας, να καταθέση ή ν' αποστείλη εις το Ιατρείον ή, μη λειτουργούντος τοιούτου, εις την Υγειονομικήν Υπηρεσίαν του Υποκ/τος, εκτός της ανωτέρω ιατρικής βεβαιώσεως, και αντίγραφον της εκτελεσθείσης συνταγής, όπερ θα χορηγήται παρά του εκτελέσαντος ταύτην φαρμακοποιού. Το Ιατρείον ή η Υγειον. Υπηρεσία παραπέμπει το ανωτέρω αντίγραφον, χρησιμοποιουμένου προς τούτο του αυτού ως άνω εντύπου, εις τον κατ' οίκον ιατρόν ή αντιστοίχως (επί περιπατητικού) εις τον ιατρόν του Ιατρείου ή τον Προϊστάμενον της Υγειονομικής Υπηρεσίας, όστις εν προκειμένω θα γνωματεύση τόσον επί της κλήσεως του μη συμβεβλημένου ιατρού, όσον και περί της ανάγκης αγοράς των φαρμάκων. Kατά την αυτήν διαδικασίαν εγκρίνεται και η απόδοσις της δαπάνης δι' ενέργειαν κατ' εντολήν του μη συμβεβλημένου ιατρού επειγουσών παρακλινικών εξετάσεων εις μη συμβεβλημένα μετά του Ιδρύματος εργαστήρια. Εν προκειμένω η εντολή δέον να προκύπτη εκ της χορηγουμένης βεβαιώσεως του μη συμβεβλημένου ιατρού, η δε καταβληθείσα (ή οφειλομένη) δαπάνη εκ της σχετικής αποδείξεως του εργαστηρίου. Εις περίπτωσιν, καθ' ην ο ησφαλισμένος κατ' εντολήν του μη συμβεβλημένου ιατρού εχρησιμοποίησεν ιδιώτην νοσοκόμον προς εφαρμογήν ενέσεων, δια την απόδοσιν της δαπάνης υποχρεούται εντός της νομίμου προθεσμίας των τριών ημερών από της χρησιμοποιήσεως του υγειονομικού οργάνου ή εντός εβδομάδος, εφ' όσον η ασθένεια εξακολουθεί, να καταθέση ή να αποστείλη εις το ιατρείον ή, ελλείψει τοιούτου, εις την Υγειον. Υπ. του Υποκ/τος, εκτός της ιατρικής βεβαιώσεως, κατά τ' ανωτέρω, εκ της οποίας δέον να προκύπτη και η εντολή περί εφαρμογής των ενέσεων, και βεβαίωσιν του ιδιώτου νοσοκόμου περί της εφαρμογής αυτών και της καταβληθείσης (ή της οφειλομένης) εις αυτόν αμοιβής. Η βεβαίωσις του ιδιώτου νοσοκόμου παραπέμπεται, χρησιμοποιουμένου προς τούτο του συνημμένου υποδείγματος εντύπου, εις τον κατ' οίκον ιατρόν ή τον θεραπευτήν του ιατρείου ή τον  προϊστάμενον της Υγειονομικής Υπηρεσίας, όστις εν προκειμένω θα γνωματεύση τόσον επί της κλήσεως του μη συμβεβλημένου ιατρού, όσον και περί της ανάγκης εφαρμογής των ενέσεων. Σημειούμεν πάντως, ότι ο ησφαλισμένος υποχρεούται να ζητήση από της δευτέρας ημέρας της ασθενείας του ιατρόν θεραπευτήν του Ιδρύματος (εν τω ιατρείω ή κατ' οίκον) προς συνέχισιν της όλης θεραπευτικής του αγωγής. ββ)Ελλείψει σχετικών συμβάσεων ή ιδίων οργάνων. Οσάκις παρίσταται ανάγκη χρησιμοποιήσεως μη συμβεβλημένου ιατρού οιασδήποτε ειδικότητος λόγω μη διαθέσεως παρά του Υποκ/τος συμβεβλημένου τοιούτου, δέον, όπως η τοιαύτη χρησιμοποίησις προεγκρίνηται υπό του ιατρείου ή, ελλείψει τοιούτου, υπό της Υγειονομικής Υπηρεσίας του Υποκ/τος. Ωσαύτως απαιτείται προέγκρισις της εκτελέσεως των υπό των υπό του μη συμβεβλημένου ιατρού παραγγελθεισών παρακλινικών εξετάσεων ή εκδοθεισών συνταγών ή της παραγγελθείσης εφαρμογής ενέσεων. Εις περίπτωσιν, καθ' ην, ελλείψει συμβεβλημένων, χρησιμοποιούνται μη συμβεβλημένα εργαστήρια προς εκτέλεσιν παρακλινικών εξετάσεων ή φαρμακεία προς εκτέλεσιν συνταγών ή νοσοκόμοι προς εφαρμογήν ενέσεων παραγγελθεισών υπό συμβεβλημένου ιατρού ουδεμία αναγγελία ή προέγκρισις απαιτείται, της εντολής του συμβεβλημένου ιατρού αναπληρούσης ταύτας. Σημειούμεν, ότι εις τας ανωτέρω περιπτώσεις η χρησιμοποίησις των μη συμβεβλημένων οργάνων δεν υπόκειται εις τον περιορισμόν (δια μίαν μόνον επίσκεψιν) της προηγουμένης (αα) παραγράφου. Εις απάσας τας προαναφερθείσας (αα και ββ) περιπτώσεις η έγκρισις της αποδόσεως της πραγματοποιηθείσης ή οφειλομένης δαπάνης ιατροφαρμακευτικής εν γένει περιθάλψεως βάσει των δι' εκάστην περίπτωσιν αναφερομένων δικαιολογητικών θα γίνεται υπό του Διευθυντού του Υποκαταστήματος δια της επιθέσεως σφραγίδος. Επί πάσης όμως εν όλω ή εν μέρει απορριπτικής αποφάσεως, αύτη θα εκδίδεται ειδικώς ητιολογημένη και θα κοινοποιήται εν αντιγράφω εις τον ησφαλισμένον. Προκειμένου περί μεγάλων Υποκ/των, ο Διευθυντής του Υποκ/τος δύναται να μεταβιβάζη την αποφασιστικήν αυτού αρμοδιότητα εις τον Προϊστάμενον της Υπηρεσίας Παροχών ή έτερον υπάλληλον, ο οποίος θ' αποφασίζη εγκριτικώς ή απορριπτικώς. Εις τα εν λόγω Υποκαταστήματα και οι προϊστάμενοι των ιατρείων θα αποφασίζουν τελειωτικώς επί αΣελ. 173 37 Ασφαλιστική αρμοδιότητα και διαδικασία απονομής παροχών 15Β.Δ.α.4 πλών περιπτώσεων αποδόσεως δαπανών, χρησιμοποιήσεως φροντίδων ή μέσων μη υπό του Ιδρύματος διατιθεμένων. 2.Παροχή ειδικών θεραπειών, προθέσεων και ετέρων ειδών. Ο ειδικός θεραπευτής ιατρός του Ιδρύματος (ορθοπεδικός, οφθαλμίατρος, οδοντίατρος, χειρουργός κλπ.), κατόπιν διαπιστώσεως της ασφαλιστικής ικανότητος του ησφαλισμένου εκ της παρά τούτου επιδείξεως του βιβλιαρίου ασθενείας του, εκδίδει περί της ανάγκης χορηγήσεως των ειδικών θεραπειών ή των προθέσεων και λοιπών ειδών γνωμάτευσιν εις διπλούν, το πρωτότυπον της οποίας διαβιβάζεται εις την Υπηρεσίαν Παροχών δια την πραγματοποίησιν της παροχής, το δε αντίγραφον εις τον αρμόδιον ελεγκτήν ιατρόν ή τον Προϊστάμενον της Υγειον. Υπηρεσίας δια την άσκησιν της γενικής εποπτείας επί των εκδιδομένων γνωματεύσεων. Εφιστώμεν την προσοχήν υμών, ότι επί παροχής οδοντοπροσθετικής περιθάλψεως, οσάκις ελλείπουν εξ εκάστης γνάθου ολιγώτεροι των 10 και περισσότεροι των πέντε οδόντων, απαιτείται γνωμάτευσις της Α/θμίου Υγειονομικής Επιτροπής περί της ανάγκης της παροχής ταύτης λόγω της φύσεως της παθήσεως του ησφαλισμένου, ή της ανάγκης της εξαγωγής των ολιγωτέρων των δέκα οδόντων δια λόγους θρεπτικούς. Η Υπηρεσία Παροχών, εφ' όσον μεν πρόκειται περί ειδών (π.χ. ειδικαί θεραπείαι, ομματοϋάλια, τεχνητοί οδόντες), τα οποία χορηγούνται παρά συμβεβλημένων μετά του Ιδρύματος προμηθευτών, επιθέτει εις το όπισθεν μέρος της γνωματεύσεως σφραγίδα ως συνημμένον υπόδειγμα, εν η αναγράφεται η έγκρισις της παροχής, το παρά του ησφαλισμένου καταβλητέον εις τον προμηθευτήν ποσοστόν συμμετοχής και το παρά του Ιδρύματος οφειλόμενον υπόλοιπον. Η τοιαύτη έγκρισις υπογράφεται υπό του Διευθυντού του Υποκ/τος, προκειμένου δε περί μεγάλων Υποκ/των, υπό του Προϊσταμένου Παροχών ή ετέρου υπαλλήλου, εις ον ο Διευθυντής του Υποκ/τος έχει μεταβιβάσει την εν λόγω αποφασιστικήν αρμοδιότητα. Προκειμένου περί ειδών άτινα χορηγούνται, κατόπιν δημοπρασίας, εφαρμόζονται επί του παρόντος τα μέχρι τούδε ισχύοντα. 3.Νοσοκομειακή περίθαλψις. α)Κατά το ωργανωμένον σύστημα (δι' ιδιοκτήτων ή συμβεβλημένων νοσοκομείων ή κλινικών). Περί της ανάγκης της περιθάλψεως του ασθενούς εις νοσοκομείον ή κλινικήν γνωματεύει ο θεραπευτής ιατρός του Ιδρύματος (εν ιατρείω ή κατ' οίκον), ή ο καθ' οιονδήποτε τρόπον συμβεβλημένος ιατρός ή ο εις ον παρεπέμφθη ο ησφαλισμένος μη συμβεβλημένος τοιούτος κατά τα εν Α, β, ββ. Μετ' έγκρισιν του αρμοδίου ελεγκτού ή του Προϊσταμένου  Σελ. 174 Υγειονομικής Υπηρεσίας και κατόπιν διαπιστώσεως της ασφαλιστικής ικανότητος εκ του βιβλιαρίου ασθενείας του ησφαλισμένου, εκδίδεται παρά του ιατρείου ή της Υγειονομικής Υπηρεσίας του Υποκ/τος εισιτήριον, δι' ιδιόκτητον κλινικήν του Ιδρύματος ή δια τινα των μετ' αυτού συμβεβλημένων νοσοκομείων ή κλινικών. Η παρακολούθησις της νοσηλείας πραγματοποιείται και η εντολή εξόδου χορηγείται, προκειμένου περί ιδιοκτήτου θεραπευτηρίου του Ιδρύματος, παρά του επιστημονικού Διευθυντού του θεραπευτηρίου, προκειμένου δε περί συμβεβλημένου τοιούτου, παρά του αρμοδίου προς τούτο ιατρού. Η διάρκεια της νοσοκομειακής περιθάλψεως προσδιορίζεται κατά τας πραγματικάς ανάγκας του ασθενούς συμφώνως προς το άρθρ. 7 του προσωρινού Κανονισμού Απλουστεύσεως της Διαδικασίας Απονομής Παροχών κλπ. Οσάκις εις ησφαλισμένους νοσηλευομένους δαπάναις του Ιδρύματος ή δωρεάν εις πάσης φύσεως θεραπευτήρια δεν παρέχεται τροφή ή η παρεχομένη τοιαύτη δεν είναι πλήρης, χορηγείται εις τούτους το αντίτιμον της μη παρεχομένης ή ελλειπούσης τροφής επί τη βάσει σχετικής αποφάσεως του Διοικητικού Συμβουλίου κατά τα εν άρθρ. 6 του προαναφερθέντος Κανονισμού. 38 15Β.Δ.α.4 Ασφαλιστική αρμοδιότητα και διαδικασία απονομής παροχών β)Εν μη συμβεβλημένω νοσοκομείω ή κλινική. αα)Εν περιπτώσει εισόδου του ησφαλισμένου εις μη συμβεβλημένην μετά του Ιδρύματος κλινικήν της προτιμήσεώς του το Ίδρυμα αποδίδει εις αυτόν τα νοσήλεια ομοειδούς συμβεβλημένης κλινικής κατά τα εν άρθρ. 21 και 22 του Κανονισμού Ασθενείας οριζόμενα από της πρώτης ημέρας της νοσηλείας του, εφ' όσον ανήγγειλε την είσοδόν του εντός της νομίμου προθεσμίας των 24 ωρών ή εδικαιολογήθη λόγω της καταστάσεως του ασθενούς το εκπρόθεσμον της αναγγελίας δι' αποφάσεως του Δ/ντού του Υποκ/τος ή του εις ον διεβιβάσθη η εν λόγω αρμοδιότης ανωτέρου υπαλλήλου της Υπηρεσίας Παροχών, κατόπιν σχετικής γνωματεύσεως του αρμοδίου ελεγκτού ή του Προϊσταμένου Υγειονομικής Υπηρεσίας του Υποκ/τος. Άλλως από της ημέρας της αναγγελίας της εν μη συμβεβλημένη κλινική νοσηλείας του. ββ)Εν περιπτώσει εισόδου εις μη συμβεβλημένην κλινικήν λόγω επειγούσης ανάγκης, το Ίδρυμα καταβάλλει δι' όσας ημέρας δικαιολογείται ή λόγω της σοβαρότητος της καταστάσεως του ασθενούς παραμονή του εν τη μη συμβεβλημένη κλινική πάσαν γενομένην δαπάνην επί τη βάσει του τιμολογίου κατωτέρας θέσεως της κλινικής. Ελλείψει διακρίσεως θέσεως εν τη κλινική, επί τη βάσει του συνήθως υφισταμένου εν αυτή τιμολογίου. Η απόδοσις των νοσηλείων εις τας ανωτέρω (αα και ββ) περιπτώσεις χωρεί επί τη βάσει αναλυτικής εκθέσεως του παρακολουθήσαντος την νοσηλείαν ελεγκτού ιατρού ή Προϊσταμένου Υγειονομικής Υπηρεσίας και της παρά του ησφαλισμένου προσκομιζομένης ή αποστελλομένης αποδείξεως πληρωμής των νοσηλείων ή αντ' αυτής λογαριασμού εξόδων νοσηλείας συντεταγμένου και θεωρημένου παρά του οικείου Διευθυντού κλινικής. Αποφασίζει δε περί τούτου ο Διευθυντής του Υποκαταστήματος ή ο εις ον μετεβιβάσθη η εν λόγω αρμοδιότης υπεύθυνος υπάλληλος μετά διαπίστωσιν της ασφαλιστικής ικανότητος του νοσηλευθέντος εκ του βιβλιαρίου ασθενείας του. Η απόφασις αύτη εκδηλούται δι' επιθέσεως σφραγίδος επί του εντύπου της αναγγελίας. Επί απορριπτικών εν όλω ή εν μέρει αποφάσεων απαιτείται η σύνταξις ητιολογημένης τοιαύτης και η κοινοποίησις αντιγράφου εις τον ενδιαφερόμενον. Επί μεγάλων Υποκαταστημάτων η εκκαθάρισις της δαπάνης ενεργείται δια του Γραφείου Εκκαθαρίσεως Λογαριασμών. Ησφαλισμένοι νοσηλευόμενοι εις μη συμβεβλημένα Κρατικά Νοσοκομεία δύνανται να παραδώσουν εις τον επισκεπτόμενον αυτούς ελεγκτήν ιατρόν έγγραφον εντολήν των προς το Υποκ/μα όπως τα νοσήλεια καταβληθώσιν εις το νοσοκομείον απ' ευθείας. Δια την απόδοσιν της δαπάνης της πραγματοποιηθείσης δια μικροβιολογικάς εξετάσεις, φάρμακα κλπ. κατά την διάρκειαν νοσηλείας ησφαλισμένου εις μη συμβεβλημένην μετά του Ιδρύματος κλινικήν εφαρμόζονται τα γενικώς ισχύοντα επί αποδόσεως δαπάνης φαρμακευτικής κλπ. περιθάλψεως (ανωτέρω Α.β). 4.Σανατοριακή περίθαλψις. α)Επί της ανάγκης της εισόδου του ασθενούς ησφαλισμένου εις το σανατόριον και της χρονικής διαρκείας της εν λόγω νοσηλείας γνωματεύει η Πρωτοβάθμιος Υγειον. Επιτροπή Φυματικών και ενδεχομένως η Δευτεροβάθμιος κατά τα εν άρθρ. 7 του Κανονισμού Απλουστεύσεως κλπ. Ως προς τα λοιπά εφαρμόζονται τα ισχύοντα επί χορηγήσεως νοσοκομειακής περιθάλψεως. β)Αντίτιμον βασικών ειδών διατροφής. αα)Το αντίτιμον βασικών ειδών διαιτολογίου φυματικών, περί ου η παρ. 5 εδ. α΄ του άρθρ. 31 Α.Ν. 1846/51, καταβάλλεται μέχρις εξευρέσεως κλίνης εν Σανατορίω επί τη βάσει. 1)του ασφαλιστικού βιβλιαρίου του ησφαλισμένου. 2)της γνωματεύσεως της Α/θμίου ΥΞΦ περί της ανάγκης παροχής σανατοριακής περιθάλψεως, και 3)υπευθύνου δηλώσεως του ησφαλισμένου περί αποχής από της εργασίας του, εν η αναφέρει ούτος τα στοιχεία του εργοδότου (ονοματεπώνυμον ή επωνυμίαν επιχειρήσεως, διεύθυνσις), την ημερομηνίαν διακοπής της εργασίας του και δηλοί, ότι δεν θ' αναλάβη εργασίαν προ της παρά του Ιδρύματος επιστροφής του ασφαλιστικού του βιβλιαρίου κατά το συνημμένον υπόδειγμα εντύπου. ββ)Το αντίτιμον βασικών ειδών διαιτολογίου φυματικών, περί ου η παρ. 5 εδ. β του άρθρ. 31 Α.Ν. 1846/51 καταβάλλεται επί τη βάσει εξιτηρίου εκ του Σανατορίου με ένδειξιν του αρμοδίου ελεγκτού ιατρού ή του Προϊσταμένου Υγειον. Υπηρεσίας περί της εκλείψεως της ανάγκης της περαιτέρω σανατοριακής περιθάλψεως (καθ' υπόδειγμα εντύπου). Εις αμφοτέρας τας περιπτώσεις των εδ. α' και β΄ της παρ. 5 του άρθρ. 31 του Νόμου (αα και ββ της παρούσης) το αντίτιμον διαιτολογίου φυματικών προκαταβάλλεται κατά μήνα (άρθρ. 8 του Προσωρ. Κανονισμού Απλουστεύσεως Απονομής Παροχών). Β.Παροχαί Μητρότητος: α)Δια την καταβολήν του κατά το άρθρ. 31 παρ. 7 εδ. β΄ Α.Ν. 1846/51 εφ' άπαξ βοηθήματος απαιτείται η επίδειξις του βιβλιαρίου ασθενείας της ησφαλισμένης, ως και του βιβλιαρίου ασθενείας του τυχόν ησφαλισμένου συζύγου της (ή του ατομικού και οικογενειακού βιβλιαρίου ασθενείας προκειμένου περί Σελ. 175 39 Ασφαλιστική αρμοδιότητα και διαδικασία απονομής παροχών 15Β.Δ.α.4 τοκετού της συζύγου ησφαλισμένου), και η προσαγωγή αντιγράφου ή αποσπάσματος ληξιαρχικής πράξεως γεννήσεως. Το εν λόγω βοήθημα δύναται να προκαταβάλλεται από της εβδόμης ημέρας προ της πιθανής ημέρας του τοκετού, οπότε η ησφαλισμένη δέον να προσκομίση αντί της ληξιαρχικής πράξεως γεννήσεως ιατρικήν βεβαίωσιν επικειμένου τοκετού, εκδιδομένην παρά θεραπευτού ιατρού του Υποκ/τος ή συμβεβλημένου μετ' αυτού καθ' οιονδήποτε τύπον ή ελλείψει τοιούτου παρά μη συμβεβλημένου ιατρού. Εν τη τελευταία ταύτη περιπτώσει η ιατρική βεβαίωσις θα θεωρήται παρά του ελεγκτού ή του Προϊσταμένου Υγειονομικής Υπηρεσίας του Υποκαταστήματος. β)-αα)Δια την καταβολήν του κατά το άρθρον 39 Α.Ν. 1846/51 επιδόματος κυοφορίας απαιτείται η επίδειξις του ασφαλιστικού βιβλιαρίου της ησφαλισμένης, του τυχόν υπάρχοντος οικογενειακού βιβλιαρίου ασθενείας δια τον υπολογισμόν προσαυξήσεων λόγω οικογενειακών βαρών, ιατρική βεβαίωσις κατά τ' ανωτέρω περί του επικειμένου τοκετού της και υπεύθυνος δήλωσις αυτής αναφέρουσα τα στοιχεία του εργοδότου (επωνυμία – διεύθυνσις), την ημέραν, αφ' ης απέσχεν από της εργασίας της και την δήλωσιν, ότι δεν θα αναλάβη εργασίαν προ της προς αυτήν επιστροφής του ασφαλιστικού της βιβλιαρίου. ββ)Δια την καταβολήν του επιδόματος λοχείας απαιτείται η επίδειξις του ασφαλιστικού βιβλιαρίου, του τυχόν υπάρχοντος οικογενειακού βιβλιαρίου ασθενείας δια τον υπολογισμόν προσαυξήσεων λόγω οικογενειακών βαρών, η κατά τ' ανωτέρω υπεύθυνος δήλωσις της ησφαλισμένης και η προσαγωγή αντιγράφου ή αποσπάσματος της ληξιαρχικής πράξεως γεννήσεως του τέκνου της. Γ .Εις χρήμα παροχαί ασθενείας: 1.Επίδομα ασθενείας: α)Δια την καταβολήν του επιδόματος ασθενείας απαιτείται η επίδειξις του ασφαλιστικού βιβλιαρίου του ησφαλισμένου, και του οικογενειακού βιβλιαρίου ασθενείας δια τον υπολογισμόν της προσαυξήσεως εν περιπτώσει υπάρξεως οικογενειακών βαρών, και η συμπλήρωσις υπευθύνου δηλώσεως αυτού αναφερούσης τα στοιχεία του εργοδότου (επωνυμίαν – διεύθυνσιν), την ημέραν αφ' ης ο ησφαλισμένος απέσχε της εργασίας του συνεπεία της ασθενείας του και ότι δεν θα αναλάβη εργασίαν προ της εις αυτόν επιστροφής του ασφαλιστικού του βιβλιαρίου, ως και βεβαίωσις της ανικανότητος προς εργασίαν συνεπεία της ασθενείας του. Προκειμένου περί ανικανότητος οφειλομένης εις ατύχημα, εκτός των ανωτέρω δικαιολογητικών, απαιτείται και η υποβολή του εντύπου της δηλώσεως του ατυχήματος κατά τα εν άρθρ. 21 και 22 του  Σελ. 176 Κανονισμού Ασφαλιστικής Αρμοδιότητος οριζόμενα. β)Η προς βεβαίωσιν της ανικανότητος γνωμάτευσις εκδίδεται παρά του ιατρού θεραπευτού του Ιδρύματος (εν ιατρείω ή κατ' οίκον), κατά το άρθρ. 31 του Κανονισμού Ασθενείας, ακολούθως δε παρά της Α/θμίου Υγειονομικής Επιτροπής του Υποκαταστήματος. Επί κλινήρων ασθενών ο κατ' οίκον ιατρός υποχρεούται να παραδίδη την γνωμάτευσιν της ανικανότητος εις το οικείον ιατρείον ή, ελλείψει τοιούτου, εις την Υγειονομικήν Υπηρεσίαν του Υποκ/τος εντός της επομένης της ημέρας καθ' ην διεπίστωσε την ανικανότητα. γ)Εν περιπτώσει νοσηλείας του ησφαλισμένου εν θεραπευτηρίω, η έναρξις της ανικανότητός του προς εργασίαν συνεπεία της ασθενείας του βεβαιούται εκ του εισιτηρίου από της ημέρας της εισόδου του και η λήξις εκ του εξιτηρίου. Ο Διευθυντής της Κλινικής επί ιδιοκτήτων κλινικών του ΙΚΑ ή ο αρμόδιος ελεγκτής ή ο Προϊστάμενος της Υγειονομικής Υπηρεσίας του Υποκ/τος επί μη ιδιοκτήτων, συμβεβλημένων ή μη, γνωματεύει περί της ανικανότητος του ησφαλισμένου προς εργασίαν από της ημέρας της εξόδου τούτου εκ του θεραπευτηρίου και μέχρι το πολύ 15 ημερών. Μεθ' ο ησφαλισμένος δέον να εξετασθή προς διαπίστωσιν της περαιτέρω ανικανότητός του παρά της οικείας Υγειονομικής Επιτροπής ή, επί εισέτι κλινήρους ασθενούς, παρά του αρμοδίου κατ' οίκον ιατρού. Εις ην περίπτωσιν δικαιολογηθή δι' αποφάσεως του Διευθυντού του Υποκ/τος το εκπρόθεσμον της αναγγελίας της εισόδου ασθενούς ησφαλισμένου εις μη συμβεβλημένον μετά του Ιδρύματος θεραπευτήριον, η επιδότησις θα αρχίση από της ημέρας της εισόδου τούτου εις το θεραπευτήριον, άλλως από της ημέρας, αφ' ης ενεκρίθη η απόδοσις των νοσηλείων, υπολογιζομένου από της ημέρας ταύτης του χρόνου αναμονής. Ο χρόνος της ανικανότητος προς εργασίαν συνεπεία ασθενείας θα υπολογίζεται από της ημέρας καθ' ην ο ησφαλισμένος παρουσιάσθη εις υγειονομικόν όργανον ή ετέραν υπηρεσίαν του Ιδρύματος και εδήλωσε την ανικανότητά του προς εργασίαν, υπό την προϋπόθεσιν βεβαίως, ότι θέλει κριθή από της ημέρας εκείνης ανίκανος προς εργασίαν, ασχέτως εάν εν τω μεταξύ διέρρευσε χρονικόν διάστημα καθ' ο διενεργήθησαν π.χ. παρακλινικαί εξετάσεις, έλεγχος προς διαπίστωσιν της απασχολήσεως κλπ. Η γνωμάτευσις της Α/θμίου Υγειον. Επι40 15Β.Δ.α.4 Ασφαλιστική αρμοδιότητα και διαδικασία απονομής παροχών τροπής περί της ανάγκης εισόδου ησφαλισμένου εις σανατόριον και παραμονής του εν αυτώ εφ' ωρισμένον χρόνον αποτελεί και βεβαίωσιν της ανικανότητος τούτου προς εργασίαν δια την επιδότησίν του. δ)Εάν ο ησφαλισμένος δεν προσέλθη προς επανεξέτασιν άμα τη λήξει του δια της ιατρικής γνωματεύσεως καθορισθέντος κατά πρόβλεψιν χρόνου ανικανότητος, δύναται η ενδεχομένως συνεχισθησομένη επιδότησίς του ν' ανατρέξη και εις το διαρρεύσαν διάστημα ουχί όμως πέραν του μηνός, υπό την προϋπόθεσιν, ότι θέλει βεβαιωθή ιατρικώς η ύπαρξις της ανικανότητος κατά το μεσολαβήσαν διάστημα και εκ της εξετάσεως των πραγματικών περιστατικών δικαιολογηθή η μη έγκαιρος εμφάνισις του ησφαλισμένου προς επανεξέτασιν. Εις τας περιπτώσεις της φυματιώσεως, όπου ενδέχεται να παραμένη ο ασθενής επί μακρόν εκτός κέντρου ασφαλίσεως (π.χ. διαμονή εις εξοχήν) δέον να υποδεικνύεται παρά της υπηρεσίας, όπως εμφανισθή ο ενδιαφερόμενος προς επανεξέτασιν ενώπιον της Υγειονομικής Επιτροπής προ της αναχωρήσεώς του και ζητήση την παράτασιν της ανικανότητός του ίνα κατά τον χρόνον της απουσίας του συνεχισθή ακωλύτως η επιδότησίς του. Εάν ο ησφαλισμένος μετά την ανάκτησιν της ικανότητός του προς εργασίαν κριθή εκ νέου μετά πάροδον χρονικού τινος διαστήματος ανίκανος προς εργασίαν συνεπεία της αυτής νόσου (περίπτωσις υποτροπής), η νέα επιδότησίς του θα χωρήση, εφ' όσον η περίπτωσίς του θεωρηθή ως ασφαλιστικώς ενιαία, ήτοι εφ' όσον έχη μεσολαβήσει εύλογον χρονικόν διάστημα, θεωρουμένου πάντως, ότι ο χρόνος ούτος δεν δύναται να υπερβή το δεκάμηνον. Ως είναι ευνόητον, εις την περίπτωσιν ταύτην δεν απαιτείται η πλήρωσις νέων προϋποθέσεων δια την εκ νέου επιδότησιν, ήτις και δύναται να χωρήση αναδρομικώς, ουχί πάντως πέραν του μηνός, κατά τα προηγουμένως εκτεθέντα. ε)Η επιδότησις λόγω ασθενείας διαρκεί εφ' όσον χρόνον διαπιστούται ιατρικώς, κατά τ' ανωτέρω, η ανικανότης παρατεινομένη ενδεχομένως κατόπιν νέων γνωματεύσεων. Αύτη διακόπτεται δια της ανακτήσεως της ικανότητος προς εργασίαν ή άμα τη συμπληρώσει του ανωτάτου ορίου επιδοτήσεως ή από του θανάτου του επιδοτουμένου. Διά την διακοπήν της επιδοτήσεως δεν θα απαιτήται του λοιπού η έκδοσις πιστοποιητικού ικανότητος κατά τα εν τω Κεφ. XIII της αποφάσεως του Δ.Σ. διαλαμβανόμενα. ς)Προς εξυπηρέτησιν των νοσηλευομένων εν θεραπευτηρίω ησφαλισμένων δέον, όπως το ιατρείον ή η Υγειον. Υπηρεσία του Υποκ/τος μεριμνούν δια την ενημέρωσιν του οικείου του ασθενούς, όστις  επεμελήθη δια την έκδοσιν του εισιτηρίου ή ανήγγειλε την εν μη συμβεβλημένω θεραπευτηρίω είσοδον του ησφαλισμένου, όσον αφορά την συγκέντρωσιν των απαιτουμένων δια την επιδότησίν του δικαιολογητικών. Προς τούτο θα χορηγήται προς συμπλήρωσιν και η υπεύθυνος δήλωσις, περί αποχής εκ της εργασίας κλπ. επί του εντύπου της οποίας θ' αναγράφωνται εν λεπτομερεία τα απαιτούμενα δια την επιδότησιν ανικάνου δικαιολογητικά. Η Υγειονομική Υπηρεσία του Υποκ/τος θα διαβιβάζη καθ' εκάστην εις την Υπηρεσίαν Παροχών ονομαστικήν κατάστασιν των καθ' ημέραν εισερχομένων εις τα ιδιόκτητα θεραπευτήρια του Ιδρύματος ή τα μετ' αυτού συμβεβλημένα, ως και των αναγγειλάντων την είσοδόν των εις μη συμβεβλημένα τοιαύτα. Παραπλεύρως των ονομάτων των ησφαλισμένων, ων οι οικείοι δεν ενημερώθησαν, όσον αφορά την προσκόμισιν δικαιολογητικών, θα αναγράφεται η ένδειξις "δεν ενημερώθη". Βάσει της καταστάσεως ταύτης η Υπηρεσία Παροχών αφ' ενός θα συσχετίζη τας περιπτώσεις των ησφαλισμένων, οίτινες επιδοτούνται ήδη προ της εισόδου εις θεραπευτήριον, αφ' ετέρου δε θα μεριμνά δια την δι' υπαλλήλου της ενημέρωσιν των οικείων των υπολοίπων. Προκειμένου περί νοσηλευομένων εις ιδιόκτητα θεραπευτήρια, η ενημέρωσις των οικείων των ησφαλισμένων θα γίνεται μερίμνη της παρ' αυτοίς υπηρεσίας, προκειμένου δε περί νοσηλευομένων οίκοι η τοιαύτη ενημέρωσις θα γίνηται δια του κατ' οίκον ιατρού, ο οποίος και θα παραδίδη εις τον ασθενή προς συμπλήρωσιν έντυπον υπεύθυνον δήλωσιν. Η ανωτέρω διαγραφομένη διαδικασία (υποβολή ημερησίων καταστάσεων εισερχομένων εις νοσοκομεία κλπ.) αφορά κυρίως τα μεγάλα Υποκ/τα, όπου υφίσταται συνήθως αποκέντρωσις των υπηρεσιών κατά κτίρια. Εις τα μικρότερα Υποκ/τα είναι δυνατόν η διαδικασία αύτη να απλουστευθή δια παροχής προφορικών πληροφοριών κλπ. 2.Προσαυξήσεις επιδόματος λόγω οικογενειακών βαρών: Δια τον υπολογισμόν των προσαυξήσεων του επιδόματος λόγω συνυπάρξεως μελών οικογενείας απαιτείται η επίδειξις του οικογενειακού βιβλιαρίου ασθενείας, εξ ου η Υπηρεσία θα αρύεται τα απαιτούμενα στοιχεία οικογενειακής καταστάσεως του επιδοτουμένου (ονοματεπώνυμα, συγγενική σχέσις κλπ.). Εν η περιπτώσει δεν έχει εκδοθή εισέτι οικογενειακόν βιβλιάριον ασθενείας, η ύπαρξις των υπό την έννοιαν του άρθρ. 33 μελών οικογενείας βεβαιούται κατά το εν Κεφ. IV και V της κοινοποιουμένης αποφάσεως του Δ.Σ. καθοριζόμενον τρόπον. 3.Έξοδα Κηδείας: Σελ. 177 41 Ασφαλιστική αρμοδιότητα και διαδικασία απονομής παροχών 15Β.Δ.α.4 Τα κατά το άρθρ. 32 Α.Ν. 1846/51 έξοδα κηδείας καταβάλλονται εις την χήραν του αποβιώσαντος κατόπιν προσαγωγής του ασφαλιστικού βιβλιαρίου και του βιβλιαρίου ασθενείας του θανόντος και αντιγράφου ή αποσπάσματος της ληξιαρχικής πράξεως θανάτου. Εάν η συζυγική σχέσις δεν συνάγεται εκ του οικογενειακού βιβλιαρίου ασθενείας, αποδεικνύεται αύτη προσαγομένων των δικαιολογητικών κατά τα εν Κεφ. IV και V της κοινοποιουμένης αποφάσεως του Δ.Σ. διαλαμβανόμενα. Η χήρα δεν υποχρεούται να αποδείξη, ότι υπεβλήθη εις τα έξοδα κηδείας του θανόντος συζύγου της. Δια την καταβολήν των κατά τ' ανωτέρω εξόδων εις πάντα έτερον επιμεληθέντα της κηδείας θανόντος ησφαλισμένου απαιτείται η προσαγωγή, πλην των προαναφερθέντων δικαιολογητικών (βιβλιαρίων ασφαλιστικού και ασθενείας του θανόντος και αντιγράφου ληξιαρχικής πράξεως θανάτου του), και βεβαίωσις του επιμεληθέντος την κηδείαν εργολάβου, εξ ης να εμφαίνηται το καταβλητέον ποσόν. Η εν λόγω βεβαίωσις θα θεωρήται παρά του Διευθυντού της Κλινικής ή του Νοσοκομείου, εις ην περίπτωσιν ο θάνατος επήλθε κατά την διάρκειαν της νοσοκομειακής περιθάλψεως του ασθενούς. Τέλος ο Διευθυντής του Υποκ/τος αποφασίζει δια την επιμελεία του Ιδρύματος κήδευσιν αποβιώσαντος εν κλινική ησφαλισμένου, (εφ' όσον δεν εμφανίζεται οικείος του θανόντος προς επιμέλειαν της κηδείας του) κατόπιν της βεβαιώσεως του θανάτου παρά του Διευθυντού της κλινικής, εάν ο θάνατος έλαβε χώραν εν ιδιοκτήτω κλινική του Ιδρύματος, παρά του Προϊσταμένου δε της Υγειονομικής Υπηρεσίας του Υποκ/τος ή του αρμοδίου ελεγκτού ιατρού εις πάσαν ετέραν περίπτωσιν. Δ.Μετακίνησις ασθενών: Εις περίπτωσιν μετακινήσεως ησφαλισμένου κατά το άρθρ. 31 παρ. 6 του Α.Ν. 1846/51, το Υποκ/μα, εις την περιφέρειαν του οποίου ανήκει ούτος (Υποκ/μα Α) θα χορηγηθή εφεξής το έντυπον "Δελτίον Μετακινήσεως", όπερ καθιερώθη προς απλούστευσιν της σχετικής διαδικασίας και αποφυγήν καθυστερήσεων εκ της αλληλογραφίας μεταξύ των δύο Υποκ/των, σχετικώς με την πάθησιν του ασθενούς, την έγκρισιν της μετακινήσεως, τας πραγματοποιηθείσας παροχάς κλπ. Το εν λόγω δελτίον φέρει ο μετακινούμενος μεθ' εαυτού. Επί τη επιδείξει δε τούτου θέλει τυγχάνει των παροχών παρά του εις ο μετακινείται Υποκ/μα Β)Ειδικώτερον, η Υπηρεσία Παροχών του Υποκ/τος Α θα συμπληρώνη προ της παραδόσεως του Δελτίου τας επί του εξωφύλλου αυτού ενδείξεις, ως και τας τοιαύτας επί της σελίδος 1 και της 5 (κάτω τμήμα). Ο  Σελ. 178 θεράπων ιατρός θα συμπληροί τας ενδείξεις εν τη σελίδι 2, η δε Υγειονομική Υπηρεσία αυτού τας εν τη σελίδι 5 (άνω τμήμα). Η σελίς 5, αποκοπτομένη, θα επισυνάπτεται εις το εκδιδόμενον υπό του Υποκ/τος, Α ένταλμα πληρωμής. Ο μετακινούμενος ασθενής θα παρουσιάζεται απ' ευθείας εις το προς ο παραπέμπεται δια του δελτίου ιατρείον, εργαστήριον, νοσοκομείον κλπ. του Υποκ/τος Β, το οποίον θα επιλαμβάνεται της συμπληρώσεως των ενδείξεων της αντιστοίχου σελίδος, ήτοι της σελίδος 3, εφ' όσον ο ησφαλισμένος εξητάσθη παρ’ ιατρού ειδικότητος της σελίδος 4, εφόσον ο ησφαλισμένος ενοσηλεύθη εν θεραπευτηρίω, 8 εφ' όσον ο ησφαλισμένος εφήρμοσε θεραπείαν εν εργαστηρίω, 10 εφ' όσον υπεβλήθη ούτος εις παρακλινικάς εξετάσεις, και 9 εφ' όσον εξητάσθη παρά της Υγειονομικής Επιτροπής του Υποκ/τος Β. Η Υγειονομική Υπηρεσία του Υποκ/τος Β άμα τω πέρατι της εξετάσεως ή νοσηλείας του ασθενούς θα γνωματεύη περί της επανόδου του μετακινηθέντος, συμπληρούσα τας ενδείξεις της σελίδος 12 και ενδεχομένως την σελίδα 11. Εν προκειμένω σημειούμεν, ότι η σελίς 11 είναι δυνατόν να συμπληρωθή και παρά της Υπηρεσίας Παροχών του Υποκ/τος Β (αναγραφή χορηγηθέντος τυχόν είδους προσθέτου περιθάλψεως κλπ.). Τέλος η Υπηρεσία Παροχών του Υποκ/τος Β θα αποσπά την σελίδα 6 – 7 αφού συμπληρώση τας σχετικάς ενδείξεις και θα επισυνάπτη ταύτην εις το ένταλμα πληρωμής εξόδων επιστροφής. Σημειούμεν σχετικώς, ότι το Υποκ/μα Α, άμα τη επιστροφή των μετακινηθέντων, δέον να παραλαμβάνη τα χρησιμοποιηθέντα "Δελτία Μετακινήσεως" προς φύλαξιν, καθ' όσον ενδέχεται ν' αποτελέσωσι ταύτα στοιχεία δια διενέργειαν στατιστικής ερεύνης. 42 15Β.Δ.α.4 Ασφαλιστική αρμοδιότητα και διαδικασία απονομής παροχών IV .Παροχαί ανεργίας Το επίδομα ανεργίας καταβάλλεται παρά του Υποκ/ματος, εις την περιφέρειαν του οποίου έλαβε χώραν η παρά του εργοδότου απόλυσις του μισθωτού, και εφ' όσον βεβαίως εις την περιοχήν ταύτην έχει επεκταθή η ασφάλισις δια τον κλάδον της ανεργίας. Τη αιτήσει του ενδιαφερομένου δύναται να ενεργήται μεταφορά της επιδοτήσεως εις έτερον Υποκ/μα, ένθα παραμένει ή προτίθεται να παραμείνη ούτος ως άνεργος, υπό την προϋπόθεσιν, ότι και εις την περιφέρειαν τούτου έχει επεκταθή η ασφάλισις δια τον κλάδον της ανεργίας. Η μεταφορά της επιδοτήσεως θα εγκρίνηται παρά του Δ/ντού του Υποκ/ματος, όπερ δια της κοινοποιήσεως της σχετικής αποφάσεως περί μεταφοράς εις το Υπ/μα, το οποίον θέλει συνεχίσει την καταβολήν του επιδόματος, θα γνωστοποιή εις τούτο την ημερομηνίαν, αφ' ης δέον να συνεχισθή η επιδότησις του ανέργου, την χρονικήν διάρκειαν της επιδοτήσεως, ως και τα καταβληθέντα μέχρι της ανωτέρω ημερομηνίας επιδόματα. Εις περίπτωσιν, καθ' ην η αίτησις προς επιδότησιν λόγω ανεργίας δεν υποβάλλεται εις το Υπ/μα, ένθα έλαβε χώραν η απόλυσις του αιτούντος, αλλ' εις έτερον Υπ/μα, όπου ούτος ευρίσκεται, δέον να ενεργήται η πρωτοκόλλησίς της, εφ' όσον εις την περιοχήν και του Υπ/ματος τούτου έχει επεκταθή η κατά της ανεργίας ασφάλισις. Επιμελεία του Υπ/τος τούτου θα συγκεντρούνται τα δικαιολογητικά και θα διαβιβάζωνται εις το αρμόδιον προς αναγνώρισιν του δικαιώματος Υπ/μα, ο Διευθυντής του οποίου εν τη ληφθησομένη περί της επιδοτήσεως αποφάσει του θα εγκρίνη και την μεταφοράν ταύτης. Η τοιαύτη απόφασις θα κοινοποιήται εις το Υπ/μα, όπερ θα καταβάλη το επίδομα, διαβιβαζομένων απάντων των δικαιολογητικών και ενημερουμένου του ενδιαφερομένου. Α.Αναγνώρισις παροχής Δια την καταβολήν του επιδόματος λόγω ανεργίας απαιτούνται: 1.Επί καταγγελίας συμβάσεως εργασίας αορίστου χρόνου, ως και επί της καταγγελίας συμβάσεως ωρισμένου χρόνου ή έργου (προ της λήξεως του συμπεφωνημένου χρόνου ή της αποπερατώσεως του έργου): α)Δήλωσις ανεργίας του ησφαλισμένου υποβαλλομένη εγγράφως και αυτοπροσώπως, ήτις δέον να συντάσσεται παρά της υπηρεσίας, χρησιμοποιουμένου προς τούτο ειδικού εντύπου. β)Κατάθεσις της κοινοποιηθείσης εις τον ησφαλισμένον παρά του εργοδότου εγγράφου καταγγελίας της συμβάσεως εργασίας. γ)Κατάθεσις του ασφαλιστικού βιβλιαρίου του ΙΚΑ ή του ετέρου οργανισμού κυρίας ασφαλίσεως, παρ' ω τυγχάνει ησφαλισμένος δια τους λοιπούς κλάδους ο άνεργος. Επί οργανισμών κυρίας ασφαλίσεως μη χρησιμοποιούντων ασφαλιστικόν βιβλιάριον αρκεί βεβαίωσις του αρμοδίου οργανισμού περί της ασφαλιστικής των καταστάσεως (αριθμός ημερών εργασίας – χρόνος πραγματοποιήσεως). Προκειμένου περί των επαγγελματικώς κατωχυρωμένων μισθωτών (αρτεργατών, μουσικών, ηθοποιών, κεραμοποιών, πλινθοποιών, μυλεργατών κλπ.) απαιτείται επιπροσθέτως και κατάθεσις του επαγγελματικού αυτών βιβλιαρίου. δ)Επιδειξις παρά του ησφαλισμένου του παρά του οικείου Γραφείου Ευρεσ. Εργασίας χορηγουμένου δελτίου εγγραφής εις τους καταλόγους ανέργων, επιτιθεμένης σφραγίδος περί των στοιχείων τούτου επί της δηλώσεως ανεργίας του. ε)Έγγραφος αναγγελία της καταγγελίας συμβάσεως εργασίας παρά του εργοδότου, συμφώνως προς το άρθρ. 9 Ν. 118/45 και την υπ' αριθ. 65257/ 22.1.52 Υπουργικήν Απόφασιν. Η τοιαύτη έγγραφος αναγγελία, δεν τάσσεται επί ποινή ακυρότητος προκειμένου περί του Δημοσίου ως εργοδότου (άρθρ. 60 παρ. 2 Α.Ν. 1846/1951). 2.Επί λήξεως της ωρισμένου χρόνου ή έργου συμβάσεως εργασίας. α)Δήλωσις του ησφαλισμένου περί της ανεργίας του, ως ανωτέρω (Ια) εξετέθη. β)Κατάθεσις βεβαιώσεως του εργοδότου του περί της λύσεως της συμβάσεως εργασίας συνεπεία λήξεως του συμπεφωνημένου χρόνου ή έργου. Επί αρνήσεως του εργοδότου, όπως χορηγήση βεβαίωσιν, η τοιαύτη λύσις της συμβάσεως εργασίας εξακριβούται δι' οργάνου της υπηρεσίας, συντασσομένης σχετικής εκθέσεως. γ)Κατάθεσις του ασφαλιστικού βιβλιαρίου ΙΚΑ ή του ετέρου οργανισμού κυρίας ασφαλίσεως ως ανωτέρω (Ιγ). δ)Επίδειξις του δελτίου του οικείου Γραφείου Ευρεσέως Εργασίας ως ανωτέρω (Ιδ). 3.Επί καταγγελίας της συμβάσεως εργασίας κατ' εφαρμογήν του άρθρου 5 παρ. 1 Ν. 2112/20. Ως γνωστόν, επί καταγγελίας της συμβάσεως εργασίας κατόπιν μηνύσεως εναντίον του μισθωτού δι' αξιόποινον πράξιν εκτελεσθείσαν εν τη ενασκήσει της υπηρεσίας του ή συνεπεία απαγγελίας κατ' αυτού κατηγορίας δι' αδίκημα εν γένει φέρον χαρακτήρα τουλάχιστον πλημμελήματος, απαλλάσσεται ο εργοδότης της τηρήσεως των διατυπώσεων του άρθρ. 9 Ν. 118/45, ενώ ο ούτως απολυθείς μισθωτός δικαιούται επιδόματος ανεργίας, εφ' όσον ήθελεν απαλλαγή δια βουλεύματος ή δικαστικής αποφάσεως. Σελ. 179 43 Ασφαλιστική αρμοδιότητα και διαδικασία απονομής παροχών 15Β.Δ.α.4 Δια την επιδότησιν εις τας ανωτέρω περιπτώσεις απαιτούνται τα κάτωθι δικαιολογητικά: α)Δήλωσις του ησφαλσμένου περί της ανεργίας του ως ανωτέρω. β)Αντίγραφον της απαλλακτικής αποφάσεως ή απαλλακτικού βουλεύματος. γ)Κατάθεσις παρά του ησφαλισμένου βεβαιώσεως του εργοδότου, εξ ης να εμφαίνηται τόσον η ημερομηνία απολύσεώς του, όσον και το αδίκημα ένεκα του οποίου έλαβε χώραν η απόλυσις. Επί αρνήσεως του εργοδότου, όπως χορηγήση βεβαίωσιν, τα στοιχεία ταύτα εξακριβούνται δι' οργάνου της υπηρεσίας συντασσομένης σχετικής εκθέσεως. δ)Κατάθεσις του ασφαλιστικού βιβλιαρίου ως ανωτέρω (Ιγ). ε)Επίδειξις του δελτίου του οικείου Γραφείου Ευρέσεως Εργασίας ως ανωτέρω (Ιδ). Β.Προσαυξήσεις του επιδόματος ανεργίας λόγω οικογενειακών βαρών Δια τον υπολογισμόν προσαυξήσεων λόγω οικογενειακών βαρών του επιδόματος ανεργίας εις την περίπτωσιν της τυχόν συνυπάρξεως μελών οικογενείας θα έχωσιν εφαρμογήν τα όσα ανωτέρω εξετέθησαν αντιστοίχως επί του επιδόματος ασθενείας (ΙΙΙ Γ 2). Γ .Αναστολή Δια την αναστολήν του επιδόματος ανεργίας απαιτείται. Επί αναστολής: 1.Λόγω αναλήψεως εξηρτημένης εργασίας: Υποβολή παρά του ησφαλισμένου βεβαιώσεως του οικείου εργοδότου, εξ ης να προκύπτη η ακριβής ημερομηνία της παρ' αυτώ προσλήψεως του ησφαλισμένου, ή σχετική έκθεσις της ενεργησάσης (οίκοθεν) την εξακρίβωσιν υπηρεσίας. 2.Λόγω αναλήψεως αυτοτελούς εργασίας: Υπεύθυνος δήλωσις του ησφαλισμένου περί της ημερομηνίας ενάρξεως της αυτοτελούς απασχολήσεώς του ή σχετική έκθεσις της ενεργησάσης (οίκοθεν) την εξακρίβωσιν υπηρεσίας. 3.Λόγω ανικανότητος προς εργασίαν: Σημείωμα του αρμοδίου ασφαλιστικού οργάνου (υγειονομικού ή διοικητικού), εν ω αναγράφεται η ημερομηνία, αφ' ης εκρίθη ανίκανος προς εργασίαν ο άνεργος. 4.Λόγω στρατεύσεως: Βεβαίωσις της οικείας στρατιωτικής υπηρεσίας περί της ακριβούς ημερομηνίας της στρατεύσεως του ανέργου ή επίδειξις ετέρου εγγράφου στρατιωτικής υπηρεσίας, εξ ου να προκύπτη η κατά τ' ανωΣελ. 180 τέρω ημερομηνία στρατεύσεως. Εις την τελευταίαν περίπτωσιν δέον να γίνεται σχετική εγγραφή επί της δηλώσεως ανεργίας παρά της υπηρεσίας. 5.Λόγω φυλακίσεως: Βεβαίωσις της οικείας δημοσίας αρχής περί της ημερομηνίας, αφ' ης εφυλακίσθη ο άνεργος. 6.Λόγω αναχωρήσεως: Υπεύθυνος δήλωσις του ησφαλισμένου περί της ακριβούς ημερομηνίας της αναχωρήσεώς του. Συντρέχει τοιαύτη περίπτωσις, όταν προ της αναχωρήσεως δεν εζητήθη ή δεν ενεκρίθη η μεταφορά της επιδοτήσεως από το Υποκ/μα, παρ' ου επιδοτείται ο άνεργος, εις το Υπ/μα, εντός της περιφερείας του οποίου ούτος θέλει εγκατασταθή, ως και εις περίπτωσιν, καθ' ην δεν έχει επεκταθή η ασφάλισις της ανεργίας εκεί, όπου ο επιδοτούμενος άνεργος θα εγκατασταθή του λοιπού. Δ.Διακοπή Δια την διακοπήν του επιδόματος ανεργίας απαιτείται: Επί διακοπής: 1.Λόγω θανάτου: Προς απόδειξιν του θανάτου εφαρμόζονται τα εν Κεφ. VI της κοινοποιουμένης αποφάσεως του Δ.Σ. οριζόμενα. 2.Λόγω συνταξιοδοτήσεως: Αρμοδίως εκδιδομένη βεβαίωσις, εν η να εμφαίνηται η ημερομηνία, αφ' ης καταβάλλεται η σύνταξις, ως και το ακριβές ποσόν αυτής. 3.Λόγω παραιτήσεως: Συμπλήρωσις υπευθύνου δηλώσεως παρά του ησφαλισμένου περί της παραιτήσεώς του από της αξιώσεως των υπολοιπομένων επιδομάτων ανεργίας. Ε.Συνέχισις ανασταλείσης επιδοτήσεως Δια την συνέχισιν της ανασταλείσης επιδοτήσεως απαιτούνται: 1.Επί καταγγελίας της αορίστου χρόνου συμβάσεως εργασίας ή της καταγγελίας της ωρισμένου χρόνου ή έργου τοιαύτης προ της λήξεως του συμφωνηθέντος χρόνου ή έργου, εφ' όσον η εργασία ή το έργον ανελήφθη διαρκούσης της επιδοτήσεως λόγω ανεργίας. Τα ανωτέρω Α 1 δικαιολογητικά. Προκειμένου περί μισθωτών, οίτινες απησ-χολήθησαν εις περιοχάς, εις ας δεν έχει επεκταθή η ασφάλισις δια τον κλάδον ανεργί44 15Β.Δ.α.4 Ασφαλιστική αρμοδιότητα και διαδικασία απονομής παροχών ας, ή παρ' εργοδότη, η παρ' ω απασχόλησις δεν συνεπάγεται την κατά της ανεργίας ασφάλισιν, αντί του εγγράφου της καταγγελίας συμβάσεως εργασίας δύναται ο ησφαλισμένος να υποβάλη βεβαίωσιν του εργοδότου του, εξ ης να προκύπτη η παρ' αυτώ απασχόλησίς του (ημέρα προσλήψεως και απολύσεως). 2.Επί λήξεως της ωρισμένου χρόνου ή έργου συμβάσεως εργασίας της αναληφθείσης διαρκούσης της επιδοτήσεως. Τα ανωτέρω Α 2 δικαιολογητικά. 3.Επί της λήξεως της αναληφθείσης αυτοτελούς εργασίας διαρκούσης της επιδοτήσεως. α)Υποβολή δηλώσεως ανεργίας ως ανωτέρω Α 1. β)Υπεύθυνος δήλωσις του ησφαλισμένου περί της ημερομηνίας λήξεως της αυτοτελούς απασχολήσεως. 4.Επί λήξεως της ανικανότητος προς εργασίαν. α)Υποβολή δηλώσεως ανεργίας ως ανωτέρω Α 1. β)Σημείωμα του αρμοδίου ασφαλιστικού οργάνου (υγειονομικού ή διοικητικού) περί της ημερομηνίας λήξεως της ανικανότητος προς εργασίαν. 5.Επί λήξεως της στρατεύσεως. α)Υποβολή δηλώσεως ανεργίας ως ανωτέρω Α 1. β)Επίδειξις του αποσπάσματος απολυτηρίου στρατού ή άλλου εγγράφου στρατιωτικής υπηρεσίας, εν ω να εμφαίνηται η ημερομηνία της εκ των τάξεων του στρατού απολύσεως του ησφαλισμένου, οπότε θα γίνεται σχετική εγγραφή παρά της υπηρεσίας επί της δηλώσεως ανεργίας. 6.Επί λήξεως της φυλακίσεως. α)Υποβολή δηλώσεως ανεργίας ως ανωτέρω. β)Κατάθεσις ή επίδειξις βεβαιώσεως της οικείας δημοσίας αρχής περί της ημερομηνίας αποφυλακίσεώς του. Εν περιπτώσει επιδείξεως θα ενεργήται σχετική εγγραφή επί της δηλώσεως ανεργίας. 7.Συνέχισις επιδοτήσεως ανασταλείσης συνεπεία αναχωρήσεως του δικαιούχου, εφ' όσον δεν εχώρησε μεταφορά της επιδοτήσεως εις έτερον Υπ/μα και εφ' όσον η αναστολή επραγματοποιήθη συνεπεία δηλώσεώς του περί αναχωρήσεως. α)Υποβολή δηλώσεως ανεργίας ως ανωτέρω.  β)Υπεύθυνος δήλωσις του ανέργου περί της ημερομηνίας επανόδου του εις την προτέραν κατοικίαν του εν τω Υποκ/τι, παρ' ου ούτος είχεν αρχίσει επιδοτούμενος. ΣΤ.Ειδικαί Περιπτώσεις Ανεργίας 1.Αλλοδαποί απασχολούμενοι εν Ελλάδι. Εκ της κειμένης νομοθεσίας απαγορεύεται η απασχόλησις των αλλοδαπών εν Ελλάδι άνευ ειδικής προς τούτο αδείας εργασίας. Διά την επιδότησιν όθεν λόγω ανεργίας των αλλοδαπών, πλην των κατά τ' ανωτέρω απαιτουμένων αναλόγως της περιπτώσεως δικαιολογητικών, δέον προσέτι να επιδεικνύεται παρά του ενδιαφερομένου ανέργου και η άδεια εργασίας. Περί του στοιχείου τούτου θα γίνεται σχετική εγγραφή παρά της υπηρεσίας επί της δηλώσεως ανεργίας του (αριθμός αδείας και ημερομηνία λήξεως της ισχύος αυτής). 2.Έφεδροι Παλαιοί Πολεμισταί. Ως προς τα εν λόγω πρόσωπα δύναται να χωρήση επιδότησις λόγω ανεργίας μόνον κατόπιν δηλώσεώς των προς το ΙΚΑ, ότι επιθυμούν να υπαχθούν (άρθρ. 9 παρ. 8 του Ν. 118/45) εις τας διατάξεις του Ν. 118/45 (νυν του Α.Ν. 1846/51). Η ανωτέρω δήλωσις υποβάλλεται τη υπηρεσία εγγράφως παρά του ενδιαφερομένου εφέδρου παλαιού πολεμιστού και δέον να περιλαμβάνη τα στοιχεία της ταυτότητος του δηλούντος και τα στοιχεία της επιχειρήσεως, παρά τη οποία απασχολείται (επωνυμία και διεύθυνσις επιχειρήσεως). Αντίγραφον της ανωτέρω δηλώσεως δέον να κοινοποιήται αμελλητί εις τον εργοδότην του δηλούντος ίνα προβή ούτος εις την νόμιμον απόλυσίν του. 3.Συνταξιούχοι του δημοσίου ή ετέρου ασφαλιστικού οργανισμού πλην του ΙΚΑ. Οι ως άνω άνεργοι, εκτός των κατά τ' ανωτέρω απαιτουμένων αναλόγως της περιπτώσεως δικαιολογητικών δέον να υποβάλλωσι και βεβαίωσιν της αρμοδίας υπηρεσίας του Δημοσίου ή του ασφαλιστικού οργανισμού, εκ της οποίας να εμφαίνηται η ημερομηνία ενάρξεως της συνταξιοδοτήσεως και το καταβαλλόμενον ποσόν συντάξεως. Εκ της ως ανωτέρω εξετέθη ρυθμίσεως της διαδικασίας πραγματοποιήσεως των παροχών και του τρόπου διαπιστώσεως της συνδρομής των απαιτουμένων προϋποθέσεων καθίσταται προφανής η καταβληθείσα προσπάθεια αποφυγής παντός τύπου μη εξυπηρετούντος όντως ουσιαστικόν τινα σκοπόν. Με το αυτό πνεύμα θέλομεν κρίνει και πάσαν πέραν των εκτεθέντων και εις τον αυτόν τείνουσαν σκοπόν, υμετέραν εισήγησιν προς λήψιν περαιτέρω τυχόν ενδεικνυομένων μέτρων. Σελ. 181 45 Ασφαλιστική αρμοδιότητα και διαδικασία απονομής παροχών 15Β.Δ.α.4 46 15Β.Δ.α.4 Ασφαλιστική αρμοδιότητα και διαδικασία απονομής παροχών 